Kerjasama diperkukuh pastikan pengurusan pandemik di landasan tepat
Oleh NOR IDAYU BOSRO

9 Julai 2021, 8:29 pm
PUTRAJAYA – Penglibatan kumpulan profesional terutamanya pakar-pakar kesihatan awam, ekonomi dan sosial dalam pengurusan pandemik Covid-19 di negara ini akan terus diperkukuh sebagai usaha berterusan kerajaan bagi memastikan strategi pengurusan pandemik berada di landasan betul.
Pejabat Perdana Menteri (PMO) dalam satu kenyataan berkata, kerjasama itu bagi mendapatkan maklum balas dan menilai secara berterusan keberkesanan tindakan kesihatan awam yang sedang dilaksanakan.
Menurut kenyataan itu, kerjasama dengan pakar-pakar kesihatan, ekonomi dan sosial itu juga akan menilai strategi pengurusan pesakit di hospital dan juga strategi pemberian vaksin kepada populasi di negara ini.
“Kerajaan amat memahami kesulitan rakyat ketika ini dan cabaran-cabaran yang dihadapi dalam usaha untuk memulihkan negara daripada pandemik Covid-19.
“Justeru kerajaan akan terus memastikan segala tindakan dalam menjayakan Pelan Pemulihan Negara akan mengutamakan kebajikan rakyat dan bersifat telus serta inklusif,” katanya di sini hari ini.
PMO memaklumkan Perdana Menteri, Tan Sri Muhyiddin Yassin terdahulu mempengerusikan mesyuarat pertama Jawatankuasa Khas Kabinet Mengenai Pelan Pemulihan Negara (JKKPPN) secara sidang video yang turut disertai oleh Timbalan Perdana Menteri, Datuk Seri Ismail Sabri Yaakob.

Menerusi mesyuarat itu, Jemaah Menteri juga bersetuju melantik Menteri Kewangan, Tengku Datuk Seri Zafrul Tengku Abdul Aziz sebagai Menteri Penyelaras bagi PPN yang bertanggungjawab untuk memantau pelaksanaan strategi dan bantuan serta mengambil langkah intervensi yang proaktif dan bersesuaian dengan situasi pandemik Covid-19 yang sangat dinamik. -K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Lelaki ditahan bersama 22 biji durian musang king
Oleh ABDUL RASHID ABDUL RAHMAN

9 Julai 2021, 8:24 pm
RAUB – Seorang lelaki ditahan bersama 22 biji durian musang king kerana menceroboh Hutan Simpan Batu Talam di sini yang sedang dilaksanakan operasi Ops Pamah bagi memusnahkan pokok durian tersebut.
Ketua Penolong Pengarah (Penguatkuasa), Jabatan Perhutanan Negeri Pahang (JPNP), Nor Azirim Ahmad berkata, dalam kejadian kira-kira pukul 10 pagi itu lelaki berusia 42 tahun yang menunggang motosikal jenis Honda EX5 ditahan kerana kesalahan memasuki hutan simpan tanpa permit atau kebenaran daripada JPNP.
“Ketika ditahan lelaki terbabit mendakwa dia ke kebun miliknya yang terletak bersebelahan dengan Hutan Simpan Batu Talam bagi mengambil durian yang mula gugur, dia secara tidak sengaja memasuki hutan simpan.
“Kita tidak pasti kenapa lelaki yang menetap di Kampung Tras itu berada dalam Hutan Simpan Batu Talam sedangkan kebunnya berada di luar kawasan hutan simpan terbabit, bersamanya juga terdapat 22 biji durian Musang King,” katanya.
Menurut Nor Azirim, lelaki terbabit berjaya melepasi dua sekatan jalan raya (SJR) pihak berkuasa dengan alasan untuk ke kebunnya dengan membawa bersama geran tanah.
Katanya, lelaki berkenaan boleh dikenakan tindakan undang-undang mengikut Seksyen 47 Akta Perhutanan Negara (APN) 1984 kerana memasuki hutan simpan tanpa permit yang jika sabit kesalahan boleh didenda sebanyak RM10,000 atau penjara tiga tahun atau kedua-duanya sekali.

Dalam pada itu Katanya, Ops Pamah yang memasuki hari ke tujuh hari ini berjalan dengan lancar selepas mendapat bantuan dan kawalan daripada pihak polis dan Pasukan Gerakan Am (PGA).
“Kehadiran lebih ramai anggota PGA yang turut dibantu anggota polis melancarkan lagi operasi yang dianggap begitu mencabar ini dan operasi bersepadu ini diharap dapat selesai lebih awal,” ujarnya. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Tidak perlu tunggu tiga bulan untuk vaksin
Oleh MOHD. HUSNI MOHD. NOOR

9 Julai 2021, 8:10 pm
PUTRAJAYA – Bekas pesakit Covid-19 tidak lagi perlu menunggu sehingga tiga bulan untuk mendapatkan suntikan vaksin.
Jawatankuasa Khas Jaminan Bekalan Akses Vaksin Covid-19 (JKJAV) menerusi kenyataan berkata, perkara itu diputuskan pada persidangan semalam selepas mendapat pandangan pakar.
Menurutnya, bekas pesakit Covid-19, iaitu individu yang telah pulih daripada jangkitan virus SARSCoV-2 tidak perlu menunggu selama tiga bulan untuk menerima suntikan vaksin.
“Bukti terkini menunjukkan jangkitan semula jadi virus itu menghasilkan perlindungan yang baik terhadap jangkitan semula selama sekurang-kurangnya tiga bulan.
“Sehubungan itu, bekas pesakit Covid-19 yang telah disahkan bebas daripada virus Covid-19 kini dibenarkan untuk divaksinasi di Pusat Pemberian Vaksin (PPV) menurut janji temu yang telah diberikan,” katanya di sini hari inil.
Namun begitu, JKJAV berkata, pesakit Covid-19 yang mendapat antibodi monoklonal anti-SARS-CoV-2 sebagai sebahagian rawatan Covid-19, mereka dibenarkan mendapat suntikan sekurang-kurangnya 90 hari selepas tarikh pulih dari jangkitan virus. -K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Isteri minta suami bayar jika makan banyak
Oleh KOSMO!

9 Julai 2021, 7:30 pm
BANDAR RAYA NEW YORK – Seorang isteri di Amerika Syarikat mengaku sikap kedekutnya seperti membasuh pakaian dengan menggunakan salji dicairkan dan mengenakan caj kepada suaminya sekiranya lelaki itu makan banyak bagi  membolehkan dia berjimat sehingga ribuan dolar, lapor laman berita Mirror UK semalam.
Becky Guiles, 41, berkata,  dia akan menggunakan  apa sahaja yang percuma di dunia atau mendapatkan sesuatu pada kadar 90 peratus lebih murah.
Guiles yang tinggal bersama suaminya, Jay dan dua orang anak berusia tujuh dan empat tahun berkata, dia  menjadi kedekut dan mula menjimatkan wang secara ekstrem selepas berhenti kerja dengan pendapatan £25,000 (RM144,234) setahun untuk menjadi suri rumah sepenuh masa.
“Selepas melahirkan anak sulung saya, George, saya meninggalkan pekerjaan kerana mahu membesarkannya.
“Oleh itu, falsafah saya ialah mejimatkan duit adalah sama seperti mendapatkannya,” katanya.
Guiles juga akan mengenakan caj kepada suaminya sekiranya lelaki itu makan lebih daripadanya.

“Contohnya, sekiranya kami memesan empat batang keju dan saya makan tiga daripadanya, Guiles akan meminta saya membayar 75 peratus daripada harga hidangan,” kata Jay.
Pada tahun pertama, pasangan itu berjaya menjimatkan wang yang sama dengan jumlah ‘kehilangan’ pendapatan Guiles.
Antara cara berjimat yang dilakukan wanita itu adalah mengutip salji di luar rumah yang digunakan untuk basuhan seperti membasuh baju, pinggan dan juga memberus gigi kerana enggan membayar kos air sinki. -Agensi


Pakar saran makan tempe kurangkan risiko jangkitan Covid-19
Oleh KOSMO!

9 Julai 2021, 7:54 pm
JAKARTA – Seorang pakar teknologi makanan mengesyorkan pengambilan tempe sebagai salah satu cara untuk meningkatkan sistem imunisasi badan sekali gus mengurangkan risiko jangkitan atau simptom serius  Covid-19, lapor laman berita Detik.com hari ini.
Menurut Dr. Driando Ahnan-Winarno, berdasarkan kajian, makanan yang kaya dengan serat, antioksida  dan lemak tidak tepu dapat meningkatkan sistem imunisasi tubuh.
Kesemua khasiat itu terdapat pada tempe.
“Bagaimanapun, saya ingin menekankan di sini bahawa tempe bukanlah ubat kepada virus Covid-19, sebaliknya ia dapat menjadi sebahagian daripada diet sihat untuk memperkuat sistem imunisasi tubuh.
“Ini seterusnya berpotensi untuk mengurangkan risiko jangkitan Covid-19 yang kronik dan meninggalkan kesan yang berkekalan,” katanya.
Selain itu, tambah Driando, cara memasak tempe yang betul perlu diikuti bagi mengekalkan khasiatnya kerana komponen antioksidanya amat sensitif.

“Bagi mengekalkan nutrisinya, tempe boleh dimakan secara mentah, namun ia perlulah dibasuh dengan bersih.
“Selain itu, tempe juga boleh dimakan secara kukus,” jelasnya. – AGENSI


Pelajar IPT boleh balik cuti semester
Oleh NOR IDAYU BOSRO

9 Julai 2021, 7:07 pm
PUTRAJAYA – Pelajar di institusi pendidikan tinggi (IPT) yang telah tamat sesi akademik 2020/2021 dibenarkan pulang ke rumah masing-masing bermula 12 Julai ini sempena cuti semester yang bermula bulan ini hingga Oktober depan.
Perkara itu dipersetujui dalam Mesyuarat Sidang Khas Majlis Keselamatan Negara (MKN) yang diadakan hari ini.
Kementerian Pengajian Tinggi (KPT) dalam satu kenyataan berkata, pihaknya menetapkan beberapa mekanisme kawalan pergerakan para pelajar di IPT secara berfasa bagi memastikan pergerakan mereka adalah terkawal.
Menurut kenyataan itu, bagi fasa permulaan, pergerakan pelajar hanya dibenarkan di kawasan yang tidak tertakluk kepada Perintah Kawalan Pergerakan Diperketat (PKPD).
“Pergerakan pelajar di dalam kawasan PKPD hanya dibenarkan selepas tempoh PKPD tersebut tamat,” katanya di sini hari ini.
KPT berkata, pihaknya menetapkan kaedah pergerakan sehala pelajar iaitu menggunakan pengangkutan bas yang diselaraskan oleh IPT masing-masing dengan pematuhan prosedur operasi standard (SOP) yang ketat.

“Pergerakan pelajar menggunakan kenderaan sendiri turut dibenarkan.
“Ibu bapa atau penjaga tidak dibenarkan merentas negeri untuk membawa pelajar pulang,” katanya.
KPT seterusnya memaklumkan bagi pelajar yang pulang ke Sabah, Sarawak dan Labuan, kos ujian calitan RT-PCR akan ditanggung sepenuhnya oleh kerajaan.
“Kos kuarantin pula akan ditanggung oleh kerajaan negeri masing-masing. Aspek keselamatan dan kesihatan pelajar adalah menjadi keutamaan KPT ketika pergerakan pelajar berlangsung,” katanya.  -K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Serina bangga suami tabur bakti buat negara
Oleh NUR EMIRA SAIZALI

9 Julai 2021, 7:21 pm
PETALING JAYA – Pernah dikecam selepas didakwa berkahwin secara rahsia pada April lalu, kontroversi tersebut bukan penghalang untuk suami kepada pelakon Serina Redzuawan iaitu Meor Mohammad Aidid Meor Jamaluddin untuk penghargaan dalam kerjaya kepolisannya.
Kejayaan Aidid itu dikongsi sendiri oleh Serina, 38, menerusi satu hantaran Instagram hari ini berserta dengan ucapan manis buat suaminya yang merupakan seorang pegawai polis.
Difahamkan, sijil penghargaan tersebut dianugerahkan kepada Aidid selepas memberi prestasi cemerlang dalam tugasnya.
“Tahniah suamiku tersayang, terima sijil penghargaan atas tugas cemerlang. Di mana ada kejayaan seorang lelaki pasti ada wanita di belakangnya, iaitu ibu dan isteri yang sentiasa mendoakan keselamatan mereka.
“Saya akan selalu menyokong kerja dan sangat berbangga dengan awak, Darling,” tulis anak kepada chf selebriti terkenal, Datuk Chef Wan.
SERINA menunjukkan momen ketika suaminya menerima sijil penghargaan daripada seorang pegawai atasan PDRM.
Dalam hantaran sama, bekas pengacara Jalan-Jalan Cari Makan itu turut memuji dan memandang tinggi dengan pengorbanan anggota polis.

“Bertugas menjaga keamanan demi keselamatan rakyat dan menabur bakti merupakan perjuangan anggota polis yang mulia.
“Syabas kepada semua anggota polis yang telah berkorban masa, bersengkang mata bagi memastikan kedaulatan negara terus aman dan damai,” katanya.
Menerusi perkongsian tersebut, Serina turut memuat naik beberapa keping gambar dia bersama Aidid yang lengkap berpakaian seragam polis serta momen ketika suaminya menerima sijil penghargaan.
Untuk rekod, pada 9 April lalu, Serina mengesahkan dirinya selamat bergelar isteri buat kali kedua menerusi sebuah entri dalam Instagramnya.
Bagaimanapun, Serina tidak berkongsi lanjut mengenai majlis pernikahan yang dipercayai berlangsung di sebuah negeri di utara tanah air.
Pernikahan kali kedua Serina itu turut mencetuskan kemarahan bapanya kerana mendakwa tidak mengetahui anak sulungnya itu telah berkahwin.
Sebelum ini, Serina pernah mendirikan rumah tangga dengan Salahudin Ghafar pada 1 Januari 2010. Bagaimanapun, mereka bercerai talak satu di Mahkamah Rendah Daerah Petaling pada 1 Ogos 2017 selepas tujuh tahun mendirikan rumah tangga.
Mereka dikurniakan dua cahaya mata, Tristan Tareef, 11, dan Isabella Saffiya, 10. – K! ONLINE


“Saya tahu miskin, tapi jangan sampai menghina”
Oleh MOHD RASDAN AHMAD

9 Julai 2021, 7:01 pm
PETALING JAYA – “Kenapa sombong sangat, jangan sampai menghina. Susah orang tidak sama,” antara kata-kata orang ramai mengenai satu hantaran di Facebook berkenaan satu tangkap layar dari aplikasi WhatsApp yang tular ketika ini.
Perkongsian yang dibuat di laman Facebook Kerepok Lekor Jeli itu menunjukkan satu tangkap layar perbualan didakwa daripada seorang pelajar dan gurunya setelah menghantar gambar tugasan sekolah.
Kejadian yang tidak dinyatakan lokasi sebenar itu menunjukkan seorang pelajar menghantar gambar tugasan yang diarahkan oleh gurunya menggunakan kertas kosong biasa.
“Kamu tak ada kertas kajang ke. Ingat ini sekolah tadika ke, kenapa tidak jawab semua soalan,” jelas guru tersebut.
Lalu dijawab oleh pelajar tersebut difahamkan bernama Mohd. Razlan,”tiada cikgu, ada yang saya tidak tahu,” ujarnya.
Namun balas guru tersebut dengan perkataan yang kasar dan menghina,”kenapa miskin sangat” membuatkan orang ramai tidak berpuas hati dan menyatakan tidak sepatutnya seorang pendidik berkata demikian.

“Kenapa perlu kata begitu, sepatutnya seorang cikgu membantu ketika pelajarnya dalam kesusahan,” jelas Wan Azuan.
“Siapa tahu kejadian ni di mana dan siapa yang kongsikan gambar ni. Sila bagitau saya, nak sangat jumpa cikgu dan pelajar ni,” ujar ZquraFezura. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


India umum pakej kecemasan Covid-19 RM12.6 bilion
Oleh KOSMO!

9 Julai 2021, 6:56 pm
NEW DELHI – Kerajaan India meluluskan peruntukan kecemasan baharu berjumlah lebih AS$3 bilion (RM12.6 bilion) bagi menangani wabak Covid-19 yang masih berlarutan, lapor agensi berita Xinhua semalam.
Pengumuman tersebut dibuat selepas mesyuarat pertama kabinet baharu yang dipengerusikan oleh Perdana Menteri, Narendra Modi pada Rabu lepas.
“Kabinet persekutuan telah bersetuju meluluskan peruntukan baharu yang dinamakan Pakej Tindak Balas Kecemasan dan Kesediaan Sistem Kesihatan Covid-19 India: Fasa II yang berjumlah lebih AS$3 bilion (RM12.6 bilion) bagi tahun kewangan 2021-2022.
“Skim ini bermatlamat untuk mempercepatkan kesediaan sistem kesihatan bagi tindak balas segera untuk pencegahan awal, pengesanan dan pengurusan Covid-19.
“Ini termasuk Penjagaan Pediatrik ,” kata satu kenyataan yang dikeluarkan oleh kerajaan.
Daripada jumlah keseluruhan yang diumumkan, lebih AS$2 bilion (RM8.4 bilion) akan digunakan oleh kerajaan persekutuan dan lebih AS$1 bilion (RM4.2 bilion) diperuntukkan kepada kerajaan-kerajaan negeri.

Terdahulu pada Rabu lepas, Modi melakukan rombakan kabinet berikutan lonjakan kes Covid-19 dan sebagai persediaan menghadapi  pilihan raya negeri di India.
Mansukh Mandaviya mengambil alih tugas sebagai Menteri Kesihatan Persekutuan dan Kebajikan Keluarga bagi menggantikan Harsh Vardhan yang meletakkan jawatan susulan rombakan tersebut.
Harsh dikeluarkan daripada senarai menteri kabinet baharu selepas dikritik hebat susulan peningkatan kes koronavirus pada April dan Mei lepas. – AGENSI


Beberapa kawasan di Sabah dan KL kena PKPD
9 Julai 2021, 7:56 pm
PETALING JAYA – Perintah Kawalan Pergerakan Diperketatkan (PKPD) akan dilaksanakan di beberapa kawasan di negeri Sabah dan Wilayah Persekutuan Kuala Lumpur (WPKL) bermula 11 hingga hingga 24 Julai ini.
Timbalan Perdana Menteri, Datuk Seri Ismail Sabri Yaakob berkata, di Kuala Lumpur, kerajaan akan melaksanakan PKPD di Apartment Sri Rakyat, Bandar Bukit Jalil.
“Hasil pemantaun yang dilakukan oleh Kementerian Kesihatan (KKM) mendapati trend kes telah meningkat dan setakat ini, sebanyak 94 kes positif direkodkan hasil saringan ke atas 598 orang penduduk di lokaliti tersebut.
“Setelah membuat penilaian risiko bersama pelbagai agensi dalam Jawatankuasa Teknikal PKP dan atas nasihat KKM, kerajaan bersetuju melaksanakan PKPD di kawasan terbabit,” katanya dalam satu kenyataan di sini hari ini.
Tambah Ismail Sabri, PKPD di negeri Sabah melibatkan Blok 11 dan 12, Lorong 4, Taman Nuri, Sandakan.
“Sehingga kini, KKM telah melakukan 16 ujian saringan dan sembilan daripadanya dilaporkan positif Covid-19 dengan kadar kebolehjangkitan yang tinggi di lokaliti itu.

“Pelaksanaan PKPD ini bertujuan untuk menyekat pergerakan dan penularan jangkitan Covid-19 dari kawasan berisiko keluar dari lokaliti tersebut,” jelasnya.
Sementara itu, Ismail Sabri turut mengumumkan pelanjutan PKPD di Jalan Kubur, WPKL yang dijadualkan tamat pada hari ini.
“Sepanjang tempoh pelaksanaan PKPD, KKM telah melakukan 492 ujian saringan dan 258 daripadanya dilaporkan positif, KKM mendapati kes masih menular dalam kalangan penduduk selain terdapat kes baru direkodkan di lokaliti tersebut.
“Justeru itu, setelah membuat penilaian risiko bersama pelbagai agensi dalam Jawatankuasa Teknikal PKP dan atas nasihat KKM, kerajaan bersetuju melanjutkan PKPD di kawasan terbabit bermula esok hingga 15 Julai depan,” ujarnya. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Gabenor Pathum Thani sumbang gaji bantu penduduk
Oleh KOSMO!

9 Julai 2021, 8:00 pm
PATHUM THANI, Thailand – Gabenor Wilayah Pathum Thani, Chaiwat Chuenkosum mendermakan gajinya selama  tiga bulan gajinya sebagai bantuan kepada penduduk yang terkesan akibat pandemik Covid-19, lapor laman berita The Thaiger News kelmarin.
Pengumuman tersebut dibuat menerusi akaun Facebook kerajaan wilayah  itu.
Satu talian hotline Covid-19 juga diwujudkan bagi membantu mereka yang memerlukan bantuan semasa pandemik itu.
Laporan itu  tidak memaklumkan pendapatan yang diperoleh gabenor itu, namun akhbar Nation Thailand menyebut jumlah pendapatan tertinggi bagi seorang gabenor wilayah adalah sebanyak 76,800 baht (RM9,838) sebulan tidak termasuk elaun peribadi.
Dalam gelombang terbaharu dan terburuk Covid-19, Pathum Thani melaporkan 10,404 kes sejak 1 April lalu sehingga kelmarin.
Kelmarin wilayah itu merekodkan 229 kes baharu menjadikan ia berada pada kedudukan 10 teratas bagi jumlah kes Covid-19 tertinggi melibatkan wilayah. -Agensi


KL dijangka capai imuniti kelompok pada Ogos
Oleh LUQMAN RIDHWAN MOHAMED NOR

9 Julai 2021, 7:47 pm
PETALING JAYA – Kuala Lumpur dijangka mencapai imuniti kelompok iaitu sehingga 80 peratus telah divaksinasi menjelang Ogos ini.
Menteri Wilayah Persekutuan, Tan Sri Annuar Musa berkata, jangkaan itu dibuat memandangkan terdapat puluhan ribu penduduk di kawasan dikenakan Perintah Kawalan Pergerakan Diperketatkan (PKPD) di Selangor dan Wilayah Persekutuan diwajibkan membuat ujian saringan sebanyak dua kali.
Justeru, katanya, bacaan positif Covid-19 yang tinggi bakal dicatatkan dalam tempoh dua minggu akan datang ekoran ujian Reverse Transcription Polymerase Chain Reaction (RT-PCR) dalam jumlah tinggi dilaksanakan.
“Lebih-lebih lagi di Wilayah Persekutuan apabila tapak pembinaan dan rumah kongsi digempur pihak berkuasa.
“Pada masa sama, kita perhebatkan suntikan vaksin. Dalam masa dua minggu kita dijangka berjaya melepasi minimum 50 peratus dua suntikan.
“Pada ketika itu, dijangka kes positif tahap tiga dan empat berkurangan, manakala tahap satu dan dua tidak lagi berbahaya kepada mereka yang sudah ada imuniti,” katanya dalam satu hantaran di laman Facebook hari ini. – K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Dakwaan disuntik picagari kosong disiasat
Oleh WAT KAMAL ABAS

9 Julai 2021, 6:36 pm
LARUT – Dakwaan seorang individu yang dia disuntik dengan picagari kosong ketika mendapatkan vaksin Covid-19 di sebuah hospital di Banting baru-baru ini akan disiasat.
Timbalan Menteri Kesihatan, Datuk Dr. Noor Azmi Ghazali berkata, kementerian itu akan menjalankan siasatan mendalam untuk mengetahui sama ada dakwaan itu benar atau tidak.
“Saya juga ada menerima video tular tersebut dan bertanya kepada pengirimnya dan perkara itu berlaku di sebuah pusat pemberian vaksin (PPV).
“Ditanya lokasi dan waktu kejadian, namun pengirim itu tidak dapat memberikan jawapan,” katanya pada sidang akhbar di PPV Dewan Majlis Daerah Selama hari ini.
Ditanya pemberita sama ada perkara itu boleh berlaku disebabkan petugas terlampau letih dan berkemungkinan tidak perasan, kata Noor Azmi ia sukar berlaku kerana proses pemberian vaksin mempunyai aturan selain perlu diperiksa antara dua atau tiga petugas perubatan. – K! ONLINE
Jika anda mengalami kemurungan dan tekanan hubungi:

MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Rugi RM19,500 ditipu sindiket pinjaman tidak wujud
Oleh SITI NUR MAS ERAH AMRAN

9 Julai 2021, 6:46 pm
SEBERANG PERAI – Dua individu kerugian RM19,500 selepas dipercayai diperdaya sindiket pinjaman wang tidak wujud dalam dua kejadian berasingan di Butterworth di sini semalam.
Ketua Polis Daerah Seberang Perai Utara, Asisten Komisioner Noorzainy Mohd. Noor berkata, mangsa berusia 48 tahun telah melayari laman sosial Facebook dan tertarik dengan iklan pinjaman wang.
Katanya, mangsa yang ingin membuat pinjaman RM300,000 untuk membeli mesin air batu kemudiannya dihubungi melalui aplikasi WhatsApp oleh beberapa ejen yang mendakwa sebagai pekerja syarikat pinjaman wang berlesen berkenaan.
“Maklumat peribadi mangsa seperti gambar kad pengenalan turut diminta bagi memudahkan proses pinjaman.
“Lelaki itu kemudiannya diminta membuat bayaran secara berperingkat berjumlah RM14,800 ke dalam tujuh akaun berbeza sebelum menyedari ditipu,” katanya kepada pemberita hari ini.
Sementara itu, beliau berkata dalam kejadian berasingan, seorang lelaki berusia 21 tahun yang berhasrat meminjam RM90,000 kerugian RM4,700 selepas diperdaya sindiket penipuan menggunakan modus operandi sama. – K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


LPPSA i-Prihatin bebankan peminjam – Cuepacs
Oleh AHMAD SHAHERMAN SHAMSURI

9 Julai 2021, 6:56 pm
PETALING JAYA – Tindakan Lembaga Pembiayaan Perumahan Sektor Awam (LPPSA) memperkenalkan Program LPPSA i-Prihatin seperti mahu mengambil keuntungan secara berselindung daripada penjawat awam.
Presiden Kongres Kesatuan Pekerja-Pekerja Dalam Perkhidmatan Awam (Cuepacs), Adnan Mat berkata, program itu bukan membantu penjawat awam sebaliknya ia membantu syarikat insurans untuk melakukan jualan.
Beliau berkata, pihaknya tidak faham mengapa agensi kerajaan seperti LPPSA masih mahu mencari keuntungan ketika kebanyakan rakyat terkesan dengan pandemik Covid-19.
“Walaupun program ini menawarkan perlindungan tambahan, Cuepacs merasakan program yang kononnya ‘prihatin’ tetapi tetap mengenakan bayaran langsung tidak mencerminkan keprihatinan LPPSA untuk bersolidariti membantu rakyat yang terkesan.
“Sedangkan semua pembiayaan perumahan yang diluluskan LPPSA telah dikenakan caj insurans yang agak tinggi sehingga mencecah puluhan ribu ringgit,” katanya dalam satu kenyataan di sini hari ini.
Adnan berkata, mengapa LPPSA perlu menjual perlindungan tambahan sekiranya ia boleh dimasukkan dalam perlindungan insurans sedia ada.

Jelasnya, LPPSA perlu menjadi badan yang mengurus pinjaman perumahan penjawat awam dengan lebih baik, murah dan tidak mengenakan caj insurans membebankan.
“Daripada memperkenalkan Program LPPSA i-Prihatin yang hanya menguntungkan pihak-pihak tertentu, lebih baik LPPSA mempertimbangkan pemberian moratorium kepada penjawat awam,” ujarnya.
Terdahulu, media melaporkan LPPSA hari ini telah memperkenalkan Program LPPSA i-Prihatin kepada pelanggan yang masih mempunyai akaun berstatus aktif.
Menurut LPPSA, program kerjasama antara agensi itu dengan panel insuransnya memberi pilihan kepada pelanggan untuk memiliki perlindungan tambahan selain perlindungan insurans yang diluluskan bersama-sama pembiayaan perumahan sektor awam sebelum ini.-K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


10 cadangan Pemuda UMNO kepada TPM
Oleh LUQMAN RIDHWAN MOHAMED NOR

9 Julai 2021, 6:21 pm
PETALING JAYA – Pemuda UMNO hari ini menyampai 10 cadangan kepada Timbalan Perdana Menteri, Datuk Seri Ismail Sabri Yaakob ketika mengadakan kunjungan ke pejabat beliau hari ini.
Ketua Pemuda UMNO, Datuk Dr. Asyraf Wajdi Dusuki berkata, cadangan digelar #TuntutanRakyat tersebut merupakan cadangan untuk menambah baik Bantuan Rakyat yang dirumuskan oleh pihaknya.
“Datuk Seri amat komited dan bersetuju untuk jadikan semua #TuntutanRakyat ini sebagai keutamaan beliau setelah dilantik sebagai Timbalan Perdana Menteri.
“Bukan itu sahaja, Insya-Allah, dalam isu Perintah Kawalan Pergerakan (PKP) penuh, beliau juga akan memastikan tindakan tegas diambil agar tiada lagi kompromi untuk membolehkan kilang-kilang penyumbang infeksi virus dibuka sewenang-wenangnya,” katanya dalam satu hantaran di laman Facebook hari ini.
Antara tuntutan ataupun cadangan disampaikan itu termasuklah menyegerakan Bantuan Khas Covid-19, bank-bank tidak mengenakan faedah terakru bagi moratorium ditawarkan, menambah baik i-Citra serta bantuan khas kecemasan untuk peniaga-peniaga kecil. – K! ONLINE
Jika anda mengalami kemurungan dan tekanan hubungi:

MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Syarikat Austria berminat melabur di Malaysia
Oleh LUQMAN RIDHWAN MOHAMED NOR

9 Julai 2021, 6:14 pm
PETALING JAYA – Beberapa syarikat Austria berminat untuk melabur di negara ini dengan mereka beranggapan bahawa kedudukan strategik Malaysia merupakan pintu masuk di Wilayah Asia Pasifik.
Menteri Perdagangan Antarabangsa dan Industri, Datuk Seri Mohamed Azmin Ali berkata, perkara tersebut dimaklumkan kepadanya ketika beliau mengadakan pertemuan dengan Menteri Persekutuan Hal Ehwal Digital dan Ekonomik Austria, Margerete Schrambock hari ini.
“Kami bersetuju bahawa ia begitu penting untuk mengukuhkan perdagangan bilateral dan hubungan pelaburan antara Malaysia dan Australia,” katanya dalam satu hantaran di laman Facebook hari ini.
Dalam pada itu, Mohamed Azmin berkata, beliau turut memberi jaminan kepada Schrambock bahawa Malaysia akan membantu memudahkan kepentingan syarikat-syarikat Austria yang terkenal dengan penggunaan tenaga bersih meliputi aspek seperti produk serta perkhidmatan.
Menurut beliau, ia sejajar dengan fokus kerajaan terhadap isu alam sekitar, sosial dan tadbir urus.
“Untuk memperluaskan lagi perdagangan bilateral dan pelaburan serta meningkatkan kerjasama ekonomik, satu bentuk komunikasi baharu akan diterokai.

“Bagi tujuan tersebut, kami menandatangani Acknowledgment of Focal Points untuk membenarkan dialog secara langsung serta pertukaran pandangan dan idea bagi memperkukuh kerjasama ekonomik antara kedua-dua belah pihak,” katanya. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Kerusi roda elektrik untuk pelajar UniSZA
Oleh MOHD AZLI ADLAN

9 Julai 2021, 6:08 pm
KUALA NERUS – Kesukaran seorang pelajar orang kurang upaya (OKU) yang kini sedang menjalani latihan praktikal untuk bergerak mendorong Universiti Sultan Zainal Abidin (UniSZA) di sini untuk menghadiahkannya sebuah kerusi roda elektrik.
Normelisa Mohd. Yadi, 23, yang menghidap Spastic Hemiplegia atau masalah lemah anggota kaki dan tangan sebelum ini memerlukan bantuan individu lain untuk menolak kerusi roda biasa bagi memudahkan urusannya.
“Sebelum ini, pengurusan UniSZA menyediakan perkhidmatan pembantu mahasiswa untuk membantu memudahkan pergerakan saya seperti menghadiri kuliah dan menjalani kehidupan di kampus.
“Begitupun, saya kini menjalani latihan industri bersendirian tanpa rakan siswa. Syukur dan terima kasih kerana bantuan kerusi roda elektrik ini yang pasti akan memudahkan pergerakan saya,” katanya di sini hari ini.
Terdahulu dia yang ditemani ayahnya, Mohd. Yadi Taib menerima sumbangan tersebut daripada Timbalan Naib Canselor (Hal Ehwal Pelajar & Alumni) UniSZA, Prof. Dr. Mohd. Afandi Salleh.
Normelisa yang merupakan pelajar jurusan Sarjana Muda Pengajian Bahasa Arab memberitahu sedang menjalani latihan industri di Arabic Language and Consultancy, yang terletak di Kota Bharu, Kelantan sejak 3 Julai lalu.

Gadis yang berasal dari Kampung Losong, Kuala Terengganu tersebit amat terhutang budi dengan pengurusan UniSZA yang mengambil berat kebajikan pelajar OKU sepertinya.
“Budi baik UniSZA ini menguatkan lagi azam saya azam saya untuk belajar bersungguh-sungguh sebelum menyambung pelajar di peringkat sarjana dan doktor falsafah bagi memburu cita-cita sebagai pensyarah,” katanya.
Normelisa disahkan menghidap Spastic Hemiplegia yang menyebabkan kaki dan tangan kiri menjadi lemah sehingga terpaksa menggunakan kerusi roda ketika berusia 11 tahun. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


KPDNHEP lancar program vaksinasi petugas runcit
Oleh AMREE AHMAD

9 Julai 2021, 6:25 pm
PUTRAJAYA – Kementerian Perdagangan Dalam Negeri dan Hal Ehwal Pengguna akan melancarkan Program Vaksinasi Industri Peruncitan (RiVAC) untuk pekerja sektor tersebut.
Menterinya, Datuk Seri Alexander Nanta Linggi berkata, program itu bakal bermula pada 26 Julai ini di pusat pemberian vaksin industri (PPVIn) di Cititel Mid Valley City, Kuala Lumpur.
“Ia merupakan lokasi pertama PPVIn Sektor Peruncitan dengan menyasarkan kapasiti 1,500 orang akan menerima vaksin setiap hari,” katanya menerusi kenyataan akhbar di sini hari ini.
Pihaknya menganggarkan 31,000 pekerja barisan hadapan sektor peruncitan dari sekitar Kuala Lumpur dapat divaksin sejajar Program Imunisasi Covid-19 Kebangsaan (PICK). – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Othman dilantik Pengarah Kesihatan Negeri Kedah
Oleh LUQMAN RIDHWAN MOHAMED NOR

9 Julai 2021, 6:18 pm
PETALING JAYA – Dr. Othman Warijo dilantik menjadi Pengarah Kesihatan Negeri Kedah yang baharu bagi menggantikan Dr. Mohd. Fikri Ujang berkuat kuasa hari ini.
Ketua Pengarah Kesihatan, Tan Sri Dr. Noor Hisham Abdullah berkata, Mohd. Fikri pula berpindah ke Ibu Pejabat Kementerian Kesihatan (KKM) sebagai Pengarah Bahagian Perkembangan Perubatan.
Katanya, sebelum ini, Othman merupakan Pengarah Hospital Tuanku Fauziah, Kangar sejak tahun 2016.
“Beliau merupakan seorang Pakar Perunding Perubatan Kesihatan Awam yang berpengalaman luas di dalam bidang kesihatan awam dan pengurusan.
“Selamat menjalankan tugas dan amanah. Semoga kecemerlangan Jabatan Kesihatan Negeri Kedah dapat diteruskan,” katanya dalam satu hantaran di laman Facebook hari ini.
Antara jawatan yang pernah disandang Othman ialah Pegawai Epidemiologi Negeri Selangor; Ketua Penolong Pengarah di Bahagian Pembangunan Kesihatan Keluarga KKM; Pegawai Kesihatan Daerah Wilayah Persekutuan Putrajaya dan Ketua Penolong Pengarah Kanan (Perkembangan Kesihatan Awam) Jabatan Kesihatan Wilayah Persekutuan. – K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Bekas pengurus besar AKSB ditahan kes rasuah
Oleh MUHAMMAD AYMAN GHAFFA

9 Julai 2021, 6:41 pm
KOTA BHARU – Tiga individu termasuk seorang bekas pengurus besar dan seorang pegawai syarikat Air Kelantan Sdn. Bhd. (AKSB) direman tiga hari bermula semalam selepas dipercayai terlibat dalam kes rasuah membabitkan projek lebih RM27 juta.
Perintah reman dikeluarkan oleh Majistret Rozaidi Yaacob di Mahkamah Majistret di sini hari ini mengikut Seksyen 117 Kanun Prosedur Jenayah bagi memboleh Suruhanjaya Pencegahan Rasuah Malaysia (SPRM) menjalankan siasatan lanjut.
Menurut sumber SPRM, bekas pengurus berusia 60 tahun, pegawai AKSB (39 tahun) dan seorang pengarah projek sebuah syarikat (42 tahun) itu ditahan secara berasingan di pejabat SPRM di sini pukul 4.25 petang dan 6.30 petang semalam.
Katanya, ketiga-tiga suspek dipercayai menerima wang tersebut daripada beberapa syarikat untuk menjalankan projek AKSB.
“Berdasarkan siasatan, bekas pengurus besar AKSB itu didapati menjadi ketua dalam projek itu malah mereka dipercayai menerima wang berkenaan bermula 2015 hingga 2019.
“SPRM menjalankan siasatan berkenaan kes itu selepas menerima maklumat daripada orang ramai beberapa bulan lalu yang tidak berpuas hati dengan kualiti bekalan air di Kelantan,” katanya ketika dihubungi Kosmo! hari ini.

Menurut sumber itu, ketiga-tiga suspek turut ditahan selepas pihaknya menerima maklumat mengenai salah laku mereka.
Ujarnya, SPRM masih menjalankan siasatan dan tidak menolak kemungkinan lebih banyak pihak yang dipercayai terlibat dalam kes rasuah itu.
Tambahnya, kes disiasat mengikut Seksyen 16 Akta SPRM 2009. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Kemunculan dolfin dikaitkan dengan SOP
Oleh ZAKI SALLEH

9 Julai 2021, 6:50 pm
IPOH – Kemunculan beberapa ekor ikan lumba-lumba di Ban Pecah, Tanjung Piandang di Kerian mencuri tumpuan orang ramai.
Ikan spesies Indo-Pasific Humback ini dikatakan terpisah daripada kumpulannya atau singgah di pantai tersebut untuk bermain-main.
Cerita mengenai ikan lumba-lumba itu yang disiarkan laman Facebook Viral Perak menarik perhatian 2,600 pelayar dan dikongi 354 yang lain.
Beberapa pelayar pula memberikan komen lucu dan menghiburkan yang dikaitkan dengan situasi pandemik ketika ini.
Noor Hashimah memberi komen, “Biasalah musim PKP (Perintah Kawalan Pergerakan) ini, ikan pun keliru, PKPB (Bersyarat), PKPP (Pemulihan), PKPD (Diperketatkan)? tiba-tiba sampai di Ban Pecah. Nak pergi ke Pangkor, silap laluan.”
Muhammad Noh pula menulis, “ikan tak patuh SOP (prosedur operasi standard). Boleh kena saman.”

Sebelum ini, sekumpulan ikan lumba-lumba dikesan berada sepanjang perairan muara Sungai Sangga, Kuala Sepetang di daerah Larut, Matang dan Selama yang dipercayai menjadikan kawasan perairan di situ sebagai habitat mereka.
Kehadiran ikan lumba-lumba ini bukan asing bagi penduduk setempat khususnya yang tinggal di kawasan perkampungan nelayan di sini.
Mamalia ini muncul apabila nelayan pulang dari laut dan mencampakkan ikan.
Kemunculan ikan lumba-lumba turut menjadikan kawasan pantai itu sebagai destinasi tarikan pelancong. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


99.7 peratus anggota TDM Sabah sudah divaksin
Oleh IVAN AMIRUL

9 Julai 2021, 5:36 pm
KOTA KINABALU – Seramai 99.7 peratus Tentera Darat Malaysia (TDM) di Sabah sudah menerima suntikan vaksin menerusi Program Imunisasi Covid-19 Kebangsaan (PICK).
Panglima Divisyen Kelima Infantri Mejar Jeneral Datuk Mohd. Halim Khalid berkata, ia menjadikan Sabah antara negeri yang mencatatkan angka tertinggi dalam kalangan pasukan terbabit di seluruh negara.
“Hanya 14 daripada warga TDM yang masih belum mengambil vaksin disebabkan beberapa sebab-sebab tertentu berdasarkan rekod.
“Mereka yang masih belum menerima vaksin berikutan alahan, ibu mengandung dan menyusukan anak serta anggota yang menghidap penyakit yang tidak membolehkan menerima suntikan vaksin.
“Proses vaksinasi ini akan diteruskan sebelum diperluaskan kepada anggota awam yang bertugas dengan TDM,” katanya ketika menerima sumbangan peralatan perlindungan diri (PPE) di perkarangan Markas Divisyen Kelima Infantri hari ini. – K! ONLINE
Jika anda mengalami kemurungan dan tekanan hubungi:

MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Sungai Kopok tercemar 70 nelayan terjejas
Oleh KHAIRUL MOHD. ALI

9 Julai 2021, 5:44 pm
PASIR GUDANG – Pencemaran yang berlaku di Sungai Kopok, Kampung Perigi Acheh di sini sejak Khamis lalu dipercayai akibat buangan sisa bahan kimia telah menjejaskan seramai 70 nelayan dan lima pengusaha penternakan kupang di kawasan berkenaan.
Ketua Kampung Perigi Acheh, Othman Adon berkata, air sungai berkenaan dikesan bertukar kehitam-hitaman sejak seminggu lalu, selain turut mengeluarkan bau busuk.
Katanya, penduduk kampung berkenaan percaya kejadian itu berlaku akibat daripada pembuangan sisa kimia dari Kawasan Perindustrian Tanjung Langsat, di sini.
“Kampung ini mempunyai seramai 535 penduduk daripada 135 buah rumah yang mana majoriti daripada mereka adalah nelayan sungai dan laut, manakala selebihnya bekerja di kilang berhampiran atau bekerja sendiri.
“Namun disebabkan sungai ini tercemar, sudah seminggu nelayan kampung ini tidak dapat keluar menangkap ikan walaupun ada antara mereka tetap mencuba namun bimbang untuk menjual hasil berkenaan kerana takut menyebabkan keracunan,” katanya kepada pemberita.
Sabtu lalu, Menteri Alam Sekitar dan Air, Datuk Tuan Ibrahim Tuan Man dalam Facebooknya memberitahu, pihaknya menerima aduan berlaku pencemaran di Sungai Kopok, sehubungan itu JAS Cawangan Pasir Gudang sudah turun ke lokasi untuk menjalankan siasatan. – K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Polis panggil tujuh individu bocor maklumat PKPD
Oleh DIYANATUL ATIQAH ZAKARYA

9 Julai 2021, 5:30 pm
MELAKA – Tujuh individu termasuk penjawat awam dipanggil polis untuk membantu siasatan berhubung kes penyebaran maklumat cadangan pelaksanaan Perintah Kawalan Pergerakan Diperketat (PKPD) di Ayer Keroh yang turut tular laman sosial, pada awal bulan ini.
Ketua Polis Daerah Melaka Tengah, Asisten Komisioner Afzanizar Ahmad berkata, kesemua individu berusia 20 hingga 45 tahun itu dipanggil sejak 6 Julai lalu selepas pihak polis menerima dua laporan berhubung penularan maklumat itu.
“Kita menerima laporan polis berkenaan penyebaran maklumat sulit cadangan pelaksanaan PKPD di Ayer Keroh yang telah menimbulkan keresahan dan kegentaran penduduk di kawasan tersebut.
“Susulan itu, kertas siasat telah dibuka dan pihak polis memanggil tujuh individu termasuk penjawat awam dipercayai terlibat untuk memberi keterangan berhubung kes itu,” katanya ketika dihubungi di sini hari ini.
Ujarnya, kes tersebut disiasat mengikut Seksyen 203A Kanun Keseksaan dan Seksyen 233 Akta Komunikasi dan Multimedia 1988.
Sementara itu, Pengerusi Jawatankuasa Kesihatan dan Antidadah, Datuk Rahmad Mariman berkata, salah satu laporan tersebut telah dibuat oleh kerajaan negeri di Balai Polis Ayer Keroh pada Selasa lalu.  – K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


142 budak didera di Negeri Sembilan
Oleh ZAKKINA WATI AHMAD TARMIZI

9 Julai 2021, 5:55 pm
SEREMBAN – Sebanyak 142 kes melibatkan penderaan kanak-kanak dilaporkan berlaku di Negeri Sembilan dalam tempoh Januari hingga Jun tahun ini.
Pengerusi Jawatankuasa Bertindak Hal Ehwal Wanita, Keluarga dan Kebajikan negeri, Nicole Tan Lee Koon kesemua kes tersebut melibatkan antaranya penderaan fizikal, emosi dan pengabaian.
“Sebanyak 85 kes penderaan fizikal dilaporkan diikuti penderaan seksual 36 kes, penderaan emosi (4), pengabaian (13) dan kes ditinggalkan ibu bapa (buang bayi) melibatkan empat kes,” katanya dalam sidang akhbar di Dewan Undangan Negeri (DUN) Bukit Kepayang, Seremban 2, di sini hari ini.
Sementara itu, Pengarah Jabatan Kebajikan Masyarakat (JKM) negeri, Rosnah Sardi memberitahu, pihaknya mendapat perintah mahkamah untuk hak penjagaan sementara kanak-kanak perempuan yang didera oleh penjaganya di sebuah pusat jagaan di Wangsa Maju, Kuala Lumpur baru-baru ini.
Menurutnya, kanak-kanak orang kurang upaya ‘sindrom down’ berusia 13 tahun itu kini ditempatkan di Taman Sinar Harapan, Tunku Ampuan Najihah di Temiang dekat sini. – K! ONLINE
Jika anda mengalami kemurungan dan tekanan hubungi:

MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Pembantu tadbir didakwa makan suap RM30,000
Oleh IVAN AMIRUL

9 Julai 2021, 5:50 pm
KOTA KINABALU – Seorang pembantu tadbir di sebuah jabatan di negeri ini mengaku tidak bersalah di Mahkamah Khas Rasuah Kota Kinabalu atas dua pertuduhan rasuah membabitkan nilai RM30,000.
Tertuduh, Sahiful Ag Ahmad yang bertugas sebagai Ketua Pejabat Jabatan Pelabuhan dan Dermaga Sabah Cawangan Kota Kinabalu membuat pengakuan itu di hadapan Hakim Abu Bakar Manat.
Sahiful didakwa menerima rasuah RM20,000 daripada pemilik syarikat Mulia Jelata Sdn. Bhd. dan RM10,000 daripada Syarikat Majorra Logistics Sdn. Bhd.
Menurut pertuduhan pertama, Sahiful didakwa menerima wang berkenaan di tempat letak kereta Bay 21, Jalan Bayu 21, Off Jalan Istiadat pada bulan September 2019 bagi urusan membabitkan kerja-kerja tug bot di Pelabuhan Sepanggar.
Bagi pertuduhan kedua, tertuduh didakwa menerima suapan wang tunai pada 11 November 2019 sekitar pukul 7.50 petang di Restoran Al-Fresco, Magellan Sutera Harbour bagi membantu mendapatkan surat kebenaran beroperasi bot tunda di Pelabuhan Kota Kinabalu.
Tertuduh didakwa mengikut Seksyen 165 Kanun Keseksaan dan Seksyen 16(a)(B) Akta SPRM 2009 yang memperuntukkan hukuman penjara 20 tahun atau denda atau kedua-duanya.

Mahkamah membenarkan tertuduh dibebaskan dengan jaminan mahkamah sebanyak RM10,000 dengan deposit RM5,000 dengan seorang penjamin.
Tertuduh turut diarahkan melaporkan diri di pejabat SPRM Kota Kinabalu dua bulan sekali dan menyerahkan pasport antarabangsa kepada mahkamah. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Pantau kolam rawatan kilang elak pencemaran sungai
Oleh NIK SUKRY RAMLI

9 Julai 2021, 6:00 pm
ROMPIN – Pemantauan lebih kerap terhadap kolam takungan dan rawatan air digunakan kilang sawit di daerah ini perlu dilakukan bagi mengelak insiden pencemaran Sungai Pukin yang berlaku sejak Selasa lalu berulang kembali.
Pegawai Daerah Rompin, Ahmad Nasim Mohd. Sidek berkata, insiden itu dipercayai bermula selepas tebing satu daripada lapan kolam takungan sebuah kilang memproses sawit berhampiran Ulu Keratong di sini runtuh berikutan hujan lebat.
“Tebing kolam takungan itu dipercayai runtuh antara petang Isnin atau Selasa lalu dan aliran air dari kolam berkenaan kemudiannya memasuki anak Sungai Pukin, Ulu Keratong hingga mengakibatkan berlakunya pencemaran sungai berkenaan.
“Siasatan lanjut masih diteruskan dengan kerjasama Jabatan Alam Sekitar untuk mengenal pasti langkah mengatasi masalah ini agar tidak terus menyusahkan penduduk,” katanya selepas melakukan tinjauan di kawasan kilang memproses kelapa sawit berkenaan di sini hari ini. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Lelaki AS hadapi krisis ‘kemelesetan persahabatan’
Oleh KOSMO!

9 Julai 2021, 5:30 pm
NEW YORK – Satu kajian mendapati satu daripada lima rakyat Amerika Syarikat (AS) tidak mempunyai sahabat karib akibat pandemik yang membawa kepada keadaan dikenali sebagai ‘kemelesetan persahabatan’, lapor akhbar New York Post semalam.
Menurut kajian oleh Pusat Kaji Selidik Kehidupan Rakyat AS, bilangan lelaki negara itu yang tidak mempunyai sahabat karib meningkat lima kali ganda sejak tahun 1995 daripada tiga peratus kepada 15 peratus.
Manakala individu yang mengaku mempunyai sekurang-kurangnya enam sahabat karib pula menurun kepada 27 peratus daripada 55 peratus sepanjang tempoh sama.
Kajian sama turut mendapati bahawa hanya 59 peratus rakyat AS termasuk lelaki dan wanita mempunyai sekurang-kurangnya seorang sahabat karib sekali gus penurunan berbanding 77 peratus pada tahun 1990.
Sementara itu, golongan lelaki turut mengakui kurang menerima sokongan emosi daripada rakan- mereka berbanding wanita, namun, sokongan emosi yang diterima adalah lebih kuat jika mereka mempunyai rakan karib wanita.
Sementara itu, kaji selidik sama turut mendapati bahawa tempat kerja merupakan lokasi yang sering digunakan oleh rakyat  AS untuk menjalinkan persahabatan.

Bagaimanapun,  waktu kerja lebih panjang, aktiviti bertukar kerja secara kerap dan pelaksanaan bekerja dari rumah menyebabkan persahabatan di tempat kerja semakin sukar untuk dibina dan dikekalkan.
Selain itu, satu lagi penyebab kepada kesunyian yang dihadapi lelaki adalah hubungan bersemuka yang renggang akibat penggunaan media sosial dan teknologi komputer. – AGENSI


Lagi karyawan boikot FFM31
Oleh HANISAH SELAMAT

9 Julai 2021, 5:22 pm
PETALING JAYA – Isu penganjuran Festival Filem Malaysia ke-31 (FFM31) anjuran Perbadanan Kemajuan Filem Nasional (Finas) yang dijadualkan berlangsung pada Oktober ini terus menjadi polemik dalam kalangan penggiat industri kreatif.
Rata-rata tidak melihat kewajaran meneruskan penganjuran majlis penghargaan yang sudah dua tahun tertunda tersebut berikutan impak pandemik Covid-19 terhadap sebahagian besar warga seni.
Serangan boikot bermula sebaik Finas memuat naik borang penyertaan FFM31 menerusi Facebook rasmi pada 5 Julai lalu dengan dibalas tanda pagar #kempenboikotffm #kempenboikotffm31 oleh beberapa pemilik akaun lain.
Sebelum itu, pada awal Julai seorang individu mencabar pengkarya supaya tidak menghantar sebarang pencalonan untuk FFM31 sebagai tanda protes. Perdebatan bertambah hangat apabila beberapa karyawan filem pula bangkit meluahkan pendapat masing-masing.
Antaranya pelakon, penerbit dan pengarah, Afdlin Shauki yang berpendapat peruntukan mengelolakan festival tersebut sepatutnya disalurkan kepada penggiat seni yang terjejas teruk akibat hilang pendapatan.
“Gunakan wang festival itu untuk membantu anak-anak industri seni yang kini sedang dalam kesusahan. Tolonglah tunjukkan kita juga prihatin. Kalau setuju viral (tularkan)” katanya.

Sementara itu, bagi aktor kelahiran Singapura, Datuk Adi Putra, dia secara tegas bersetuju dengan gerakan kempen untuk memboikot penganjuran festival terbabit.
“Saya setuju (boikot FFM31). Dana simpan buat apa @finasmalaysia? Biar buta mata, jangan buta hati,” katanya.
Pengarah filem Mencari Rahmat, Al Jafree Md Yusop turut sependapat dengan Afdlin apabila menyuarakan pandangan mengenai perkara berkenaan menerusi akaun Twitternya.
“Saya berpendapat bajet untuk FFM31 digunakan bagi membantu warga filem yang semakin tertekan dengan keadaan sekarang. Dengan itu saya ambil keputusan untuk boikot,” katanya.
Terdahulu, Menteri Komunikasi dan Multimedia, Saifuddin Abdullah, menyatakan objektif FFM31 adalah meletakkan filem Malaysia ke arena antarabangsa melalui ‘Road to Oscar’.
Bertemakan Inspirasi Senimaku : Tanpa Sempadan, sebanyak 28 kategori bakal dipertandingkan pada edisi kali ini.
Jika direalisasikan, penerima trofi Filem Terbaik bakal membawa pulang dana khas bagi menghasilkan sebuah filem yang menggandingkan pemenang kategori lain.
Finas sebelum ini turut bertegas, penganjuran FFM31 yang akan direalisasikan secara hibrid atau virtual berlandaskan amanah badan berkenaan untuk merangsang serta menyuntik semangat pengkarya, alasan sedemikian belum mampu meredakan gerakan boikot.
Pada masa sama, Finas turut menjalankan pelbagai usaha berterusan bagi membantu golongan sasaran semasa ke semasa. – K! ONLINE


Melaka bina Hospital Medan ATM di Jasin
Oleh DIYANATUL ATIQAH ZAKARYA

9 Julai 2021, 5:26 pm
MELAKA – Melaka akan membangunkan Hospital Medan Angkatan Tentera Malaysia (ATM) di Hospital Jasin dalam masa terdekat dalam usaha menyediakan ruang bagi pesakit Covid-19 yang kritikal di Hospital Melaka.
Pengerusi Jawatankuasa Kesihatan dan Antidadah negeri, Datuk Rahmad Mariman berkata, setakat ini kelengkapan bagi pengoperasian hospital itu telah pun lengkap dan penugasan kakitangan sedang dilakukan.
“Kita telah memohon untuk membuka Hospital Medan ATM di negeri ini susulan Hospital Melaka sangat kritikal dan kerajaan pusat menerusi sidang khas Mesyuarat Majlis Keselamatan Negara telah meluluskan pembinaan pusat rawatan tersebut semalam.
“Kita akan membukanya di Hospital Jasin dalam masa terdekat dan kini pihak kesihatan awam sedang menyusun semula penugasan kakitangan diperlukan bagi pengeoperasian di sana nanti,” katanya.
Beliau berkata demikian pada sidang akhbar selepas meninjau hari pertama pelaksanaan Pusat Pemberian Vaksin (PPV) pandu lalu di Lapangan Terbang Antarabangsa Melaka, Batu Berendam di sini, hari ini.
Ujarnya, hospital medan itu nanti akan menempatkan kira-kira 50 pesakit biasa bagi mengurangkan kesesakan dan menyediakan ruang bagi pesakit Covid-19 di Hospital Melaka. – K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Rakyat diminta bersabar hadapi Covid-19
Oleh SITI NUR MAS ERAH AMRAN

9 Julai 2021, 6:04 pm
SEBERANG PERAI – Masyarakat diminta untuk terus bersabar sementara kerajaan berusaha sehabis baik dalam menangani penularan wabak Covid-19 di negara ini.
Timbalan Menteri Kesihatan I, Datuk Dr. Noor Azmi Ghazali mengakui, beliau memahami keresahan masyarakat yang tertekan kerana sudah lama ‘terkurung’ sejak Perintah Kawalan Pergerakan dilaksanakan.
“Semua orang kena bersabar kerana kita sedang buat benda yang patut dibuat dan saya percaya ia betul dibuat.
“Tindakan kita adalah berdasarkan data dan sains, malah kita berhubung dengan organisasi antarabangsa untuk berbincang langkah terbaik yang patut dilaksanakan daripada segi rawatan dan perubatan.
“Keluhan rakyat dan cadangan daripada kumpulan pakar diambil kira dan kita bincangkan menerusi peringkat tertinggi Kementerian Kesihatan untuk menasihati kerajaan langkah terbaik untuk meratakan lengkungan Covid-19,” katanya kepada pemberita hari ini. – K! ONLINE
Jika anda mengalami kemurungan dan tekanan hubungi:

MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Tun M doakan Malaysia maju
Oleh NUR HUDA MUSA

10 Julai 2021, 9:15 pm
KUALA LUMPUR – Bekas Perdana Menteri, Tun Dr. Mahathir Mohamad mendoakan agar Malaysia dimajukan oleh semua pihak sehingga tercapai matlamat untuk menjadi negara maju sempena ulang tahun kelahirannya hari ini.
Mahathir dalam satu ucapan di Facebooknya turut melahirkan rasa bersyukur kerana diberi masa dan peluang berkhidmat untuk agama, bangsa dan negara.
“Saya ingin ucap terima kasih kepada semua yang telah ucap Selamat Hari Lahir saya yang ke-96.
“Saya pohon maaf jika ada yang saya lakukan menyinggung mana-mana pihak,” katanya.
Ucapan itu turut disertakan dengan sebuah video berdurasi lebih satu minit memaparkan beberapa peristiwa ketika beliau mentadbir negara.
Beliau yang merupakan Perdana Menteri keempat dan ketujuh itu dilahirkan pada 10 Julai 1925 di Seberang Perak, Alor Setar, Kedah. – K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Pelanggan ramai lepas tahu pengusaha trak masih ‘single’
Oleh KOSMO!

10 Julai 2021, 9:00 pm
LONDON – Seorang pengusaha trak makanan mendedahkan dia menerima pelanggan tiga kali ganda lebih ramai selepas mereka mendapat tahu mengenai statusnya yang belum berpunya, lapor akhbar The Sun semalam.
Emma True, 41, sebelum itu menyertai program mencari jodoh anjuran  sebuah stesen radio di Britain. Dia kemudian mula dikenali ramai, manakala pelanggan yang mengunjungi trak makanannya juga bertambah.
Bukan itu sahaja, malah ada pelanggan yang mengajaknya keluar temu janji, menulis puisi kepadanya dan menghadiahkan bunga.
“Saya tidak pernah menerima perhatian seperti ini. Barisan pelanggan yang beratur amat panjang,” katanya.
Tambah True, dia dahulunya sering keluar dengan lelaki yang ‘nakal’ , namun kini berasakan sudah tiba masanya untuk dia mengakhiri status bujangnya.
“Saya tidak mempunyai sejarah kehidupan yang baik, jadi adik saya sering merancang janji temu untuk saya.

“Saya cuma inginkan seorang lelaki yang dapat melayan saya dengan baik,” ujarnya.
Sementara itu, seorang pelanggan True berkata, masyarakat di sekitar kawasan tersebut sememangnya menyenangi ibu kepada seorang anak itu.
“Dia menghilangkan rasa lapar penduduk di sini dengan skil memasaknya yang hebat.
“Sejak berita mengenai dirinya yang sedang mencari pasangan hidup tersebar, semua orang ingin mencuba nasib,” ujarnya. – AGENSI


Suami tergantung di pokok, mayat isteri dalam bilik
Oleh KOSMO!

10 Julai 2021, 9:01 pm
JAKARTA – Mayat seorang suami ditemui dalam keadaan tergantung pada sebatang pokok rambutan  setinggi 7 meter, manakala isterinya pula dijumpai meninggal dunia tanpa seurat benang di dalam bilik, lapor portal berita Tribunews hari ini..
Mayat lelaki dikenali dengan  singkatan ZA, 38 dan isterinya, SI, 33  itu ditemui di rumah ibu bapa SI di Blitar, Jawa Timur semalam.
Walaupun ZA kelihatan seperti membunuh diri, namun, polis tidak menolak unsur pembunuhan kerana terdapat luka pada mayat kedua-dua mangsa.
Penghulu, Desa Butun,  Imam Darmawan berkata, kedua-dua mangsa merupakan warga Desa Balung Dowo, Kecamatan Candi, Sidoarjo.
“Mereka berada di rumah ibu wanita tersebut kerana SI asal di sini.
“Namun, punca kejadian masih tidak diketahu,” kata Imam semalam.

Mayat ZA dan SI ditemui dalam waktu berbeza.
Menurut Imam, mayat lelaki itu dijumpai oleh jiran mereka dikenali sebagai Wati, 20, secara tidak sengaja ketika  dia menjemur pakaian di halaman rumahnya.
“Wati menjerit lalu menarik perhatian jiran-jiran lain,” kata Imam
Polis yang tiba di tempat kejadian menemui kesan kelar pada tubuh lelaki itu.
Mereka kemudian mencari isteri mangsa dan  terpaksa memecahkan pintu bilik rumah tersebut kerana berkunci.
Angota-anggota polis kemudian melihat jasad wanita itu tertiarap tanpa seurat benang, manakala badan mangsa turut mempunyai kesan lebam.
Polis turut menemui kunci bilik tersebut di dalam poket ZA sekali gus meningkatkan lagi rasa kecurigaan.
Polis masih menyiasat kejadian tersebut. – Agensi


Poirier anggap McGregor sudah hilang aura
Oleh KOSMO!

10 Julai 2021, 9:10 pm
LONDON – Petinju Amerika Syarikat (AS), Dustin Poirier menyifatkan Conor McGregor tiada aura menjelang pertarungan UFC 264 di Arena T-Mobile, di Las Vegas esok.
Pada Januari lalu, Poirier membuktikan dia seorang jaguh dunia selepas menumbangkan McGregor dengan ‘knockout’ di pusingan kedua dalam saingan UFC 257 di Abu Dhabi.
Keadaan tersebut membuatkan peninju kelahiran Ireland sukar menerima kekalahan itu dan menuntut perlawanan ketiga diadakan.
Ketika ini, Mcgregor tidak meraih sebarang kemenangan sejak Januari lalu dan Poirier menganggap lawannya itu tidak memiliki tenaga yang sama seperti sebelum ini.
“Bagi saya, McGregor sudah hilang aura. Seorang petinju yang sangat berbahaya duduk di sana tetapi ketika ini saya hanya melihat seorang lelaki.
“Teruskan bersorak untuk perlawanan ini. Tetapi saya hanya melihat seseorang yang pernah saya tumbangkan dan saya mengetahui bahawa saya mampu mengatasinya sekali lagi,” kata Poirier.

Dalam pada itu, McGregor mengakui tidak sabar untuk menumbangkan Poirier selain memuji persembahan lawannya tiga bulan lalu sebagai suatu yang ‘sungguh cemerlang’.
“Saya lebih baik daripada lelaki itu dan ketika ini saya tidak sabar untuk turun ke gelanggang untuk menewaskannya,” kata McGregor yang pernah menewaskan Poirier dalam tempoh 106 saat dalam perlawanan pertama pada September 2014. – AGENSI


Pokok durian 50 tahun tumbang timpa rumah
Oleh MOHD SYALMIZI HAMID

10 Julai 2021, 9:52 pm
BALIK PULAU – Seorang lelaki warga emas di Gertak Sanggul di sini cedera selepas rumahnya ditimpa sebatang pokok durian yang tumbang hari ini.
Menurut Ahli Dewan Undangan Negeri Bayan Lepas, Azrul Mahathir Aziz, kejadian kira-kira pukul 2.15 petang itu membabitkan sebatang pokok durian yang dianggarkan berusia 50 tahun.
“Kejadian dikatakan berlaku ketika angin kencang, manakala penghuni berusia 63 tahun yang berada di bahagian dapur rumah ketika kejadian hanya cedera ringan,” katanya hari ini.
Sementara itu, jurucakap Jabatan Bomba dan Penyelamat negeri berkata, kejadian membabitkan sebatang pokok durian tanpa buah setinggi kira-kira enam meter dengan ukur lilit dua meter.
“Bomba yang menerima panggilan pada pukul 2.40 petang membuat kerja-kerja pemotongan batang pokok dan memastikan dalam keadaan selamat.
“Operasi turut dibantu oleh pasukan bomba sukarela berdekatan sebelum operasi itu ditamatkan pada pukul 5.08 petang,” katanya. – K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Bola golf disambar petir ketika melantun di udara
Oleh KOSMO!

10 Julai 2021, 9:30 pm
LONDON – Seorang remaja yang sedang leka bermain golf ketika cuaca  ribut terkejut apabila bola golf yang dipukulnya disambar petir ketika  melantun di udara, lapor akhbar The Sun hari ini.
Dalam satu video yang dimuat naik di TikTok, Tomas Gomez, 18, bersama rakan dan adik-beradiknya dilihat sedang bermain golf jenis ‘topgolf’ dalam keadaan cuaca buruk.
Dia kemudiannya memukul bola golf yang melantun pada kelajuan 142 kilometer sejam sebelum disambar petir secara tiba-tiba.
“Apabila saya melihat petir tersebut, gerak hati saya menyuruh saya berlari.
“Bagaimanapun, saya terjatuh di atas lantai yang basah dan bersyukur kerana petir tersebut menyambar bola golf, dan bukannya saya,” katanya.
Sementara itu, menurut jurucakap Topgolf, sejurus selepas kejadian tersebut, pihaknya mengikuti protokol keselamatan dan membawa kesemua pengunjung ke dalam bangunan.

“Kebiasannya, kami tidak mengarahkan pengunjung untuk keluar dari bangunan, sebaliknya membawa mereka masuk ke dalam bangunan sehingga ribut berakhir,” ujarnya. – AGENSI


45 minit aksi polis kejar Proton Wira
Oleh MOHD SYALMIZI HAMID

10 Julai 2021, 11:13 pm
SEBERANG PERAI – Orang ramai di Kepala Batas di sini gempar selepas melihat aksi selama kira-kira 45 minit kenderaan polis mengejar sebuah kereta jenis Proton Wira yang cuba melarikan diri hari ini.
Kejadian yang berlaku kira-kira pukul 6.30 petang berkenaan tular di media sosial selepas rakaman sebahagian kejadian itu dimuat naik di Facebook dan WhatsApp.
Terdapat pengguna media sosial yang mendakwa kejadian berkenaan disangka seperti lakonan dalam drama aksi berkaitan polis.
Sementara itu, Ketua Polis Daerah Seberang Perai Utara, Asisten Komisioner Noorzainy Mohd. Noor berkata, kejadian berlaku selepas anggota polis yang melakukan rondaan terserempak kereta berwarna hitam tersebut dalam keadaan mencurigakan di Permatang Tok Bidan.
Menurutnya, apabila diarahkan berhenti sebanyak dua kali, suspek telah memecut laju dan melanggar beberapa lampu isyarat.
“Suspek melarikan diri selama kira-kira 45 minit melalui beberapa tempat termasuklah Permatang Buluh, Permatang Sirih, Pajak Song, Jalan Perak, Jalan Maju, Kampung Paya dan Taman Haji Abdullah Fahim.

“Ketika, sebuah lagi kereta polis sedang berhenti di lampu isyarat Taman Haji Abdullah Fahim, anggota bertugas ternampak kereta suspek di belakang melalui cermin sisi sebelum memberi bantuan mengejarnya,” katanya kepada pemberita hari ini.
Beliau berkata, kedua-dua kenderaan polis itu berpecah dan menutup salah satu jalan keluar utama di taman tersebut, namun suspek melanggar kedua-dua kereta tersebut sehingga mengalami kerosakan pada bahagian hadapan.
“Suspek lelaki berusia 31 tahun dan perempuan berusia 33 tahun bagaimanapun berjaya ditahan di persimpangan keluar taman tersebut.
“Siasatan awal polis mendapati kedua-dua mereka mempunyai rekod lampau berkaitan dadah dan pemandu lelaki tiada lesen,” katanya lagi.
Beliau berkata, polis sedang melakukan siasatan lanjut berhubung kejadian itu, manakala suspek melarikan diri dipercayai kerana membawa barang terlarang. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


PKPD bersasar elak keadaan tertekan
Oleh NUR HUDA MUSA

10 Julai 2021, 11:40 pm
PETALING JAYA – Pelaksanaan Perintah Kawalan Pergerakan Diperketatkan (PKPD) secara bersasar dilihat mampu membendung keadaan tertekan ketika negara dilanda wabak Covid-19.
Ketua Pengarah Kesihatan, Tan Sri Dr. Noor Hisham Abdullah berkata, tindakan bersasar mungkin boleh dijalankan di negeri-negeri berisiko tinggi sahaja supaya tempoh PKPD tidak berpanjangan.
“Kalau dilihat pelaksanaan PKP tahun lepas, amat ketat sekali tetapi tidak berpanjangan. Dari 18 Mac 2020 sehingga 14 april 2020, kita dapat lihat penurunan jangkitan.
“Mungkin PKPD boleh dijalankan lebih bersasar kepada negeri-negeri yang ada risiko yang tinggi. Sementara negeri yang kurang berisiko pula, kita jaga sempadan dan kawal dengan baik supaya kes tidak masuk di negeri tersebut,” katanya dalam satu wawancara hari ini.
Katanya, situasi negara kini agak tertekan berikutan usaha untuk mengimbangkan keadaan ekonomi serta kesihatan yang mengambil masa agak lama demi mencapai imbangan yang terbaik.
Bagaimanapun katanya, dengan pengawalan yang baik serta kadar vaksinasi yang semakin meningkat, pelaksanaan PKPD ketika ini akan menampakkan hasil dalam tempoh lebih kurang dua minggu lagi.

“Kes Covid-19 memang dijangkakan akan meningkat ketika ini susulan PKPD di Selangor dan Kuala Lumpur. Kes juga meningkat kerana pelaksanaan ujian saringan bersasar sedang dipergiat bagi mengesan jangkitan dalam komuniti.
“Justeru, saya merayu kepada rakyat Malaysia untuk membantu Kementerian Kesihatan elak daripada dijangkiti. Sama-sama kita jadi pertahanan untuk negara kita dalam membendung Covid-19,” ujarnya. – K! ONLINE


Netizen Indonesia dikecam persenda wanita kulit hitam
Oleh KOSMO!

10 Julai 2021, 9:10 pm
JAKARTA – Netizen Indonesia menerima kecaman hebat kerana mengeluarkan komen berbaur perkauman pada sebuah hantaran TikTok seorang pesohor media sosial berkulit hitam, termasuk mempersendakan warna kulitnya, lapor portal berita Coconut semalam.
Dalam hantaran tersebut, pesohor kecantikan yang berasal dari Perancis, @Maglen_oyana, memuat naik video dirinya yang sedang melakukan rutin kecantikan dengan memakai beberapa jenis topeng wajah.
Video yang mendapat jumlah tontonan sebanyak 3.2 juta tersebut kemudiannya menerima beberapa komen negatif daripada netizen dari Indonesia dengan menyifatkan  @Maglen_oyana sebagai tidak cantik.
“Kamu tidak cantik, saya mahukan kulit saya menjadi cerah, dan bukannya hitam,” komen seorang netizen.
“Bagaimana kamu masih kekal hitam sedangkan kamu telah memakai pelbagai jenis produk kecantikan,” tulis seorang lagi pengguna.
“Tiada gunanya kamu memakai semua produk tersebut, lebih baik kamu berikan sahaja kepada saya,” tulis seorang lagi netizen.

Komen-komen tersebut menerima kecaman daripada ramai pengguna lain yang menyelar sikap perkauman dan menghina warna kulit seseorang.
Beberapa netizen yang turut berasal dari Indonesia bagaimanapun tampil menjernihkan keadaan dengan meminta maaf daripada Oyana bagi pihak mereka dan memuji kecantikan kulit wanita itu.
Mereka turut mengingatkan pengguna lain agar mengutamakan adab dan kesopanan ketika berinteraksi di media sosial selain perlu memahami bahawa kecantikan tidak memandang pada warna kulit. – AGENSI


Tujuh kompaun dikenakan kepada majikan degil
10 Julai 2021, 9:11 pm
AMPANG JAYA – Kegagalan lima premis di daerah ini mematuhi prosedur operasi standard (SOP) Perintah Kawalan Pergerakan (PKP) menyebabkan mereka dikenakan tujuh kompaun, hari ini.
Tujuh kompaun tersebut dikeluarkan terhadap majikan membabitkan sebuah premis pembuatan makanan, pembuatan kotak makanan, pengeluaran makanan, makanan dan kilang ais.
Ketua Polis Daerah Ampang Jaya, Mohamad Farouk Eshak berkata, operasi melalui Op Patuh itu dijalankan di Jalan Bukit Permai Utama Tiga, Taman Industri Bukit Permai dan Kawasan Perindustrian Taman Kencana bermula pukul 9 pagi hingga 12 tengah hari.
“Kesalahan yang dikenal pasti dilakukan adalah pekerja gagal didaftarkan dalam sistem Kementerian Perdagangan Antarabangsa dan Industri (Miti) dan pekerja gagal mengimbas kod MySejahtera.
“Menerusi operasi itu juga, seorang lelaki tempatan berusia 60 tahun yang juga pemilik kilang ais ditahan kerana mengaji pekerja tanpa permit yang sah.
“Polis turut menahan seorang pekerja lelaki warga asing berusia 44 tahun atas kesalahan mempunyai pasport perjalanan tamat tempoh serta melanggar syarat Perintah Kawalan Pergerakan Diperketatkan (PKPD),” katanya dalam kenyataan hari ini.

Jelas beliau, kompaun turut dikeluarkan Majlis Perbandaran Ampang Jaya (MPAJ) terhadap kilang ais terbabit kerana melanggar syarat lesen (menutup premis) daripada beroperasi.
Katanya, pemilik premis dan pekerja berkenaan dibawa ke Mahkamah Ampang, esok bagi permohonan reman. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Nia Ramadhani menangis mohon maaf hisap syabu
Oleh KOSMO!

10 Julai 2021, 8:51 pm
JAKARTA – Selebriti popular Indonesia, Nia Ramadhani yang ditahan polis akibat penggunaan syabu menangis teresak-esak ketika hadir pada sidang media hari ini, lapor Solopos.com.
Nia, 31, yang popular dengan watak Bawang Merah dalam sinetron Bawang Merah Bawang Putih ditahan bersama pemandu peribadinya pada 7 Julai lalu dengan syabu seberat 0.78 gram turut ditemui.
“Saya dengan rendah diri mohon maaf kepada semua ahli keluarga dan mereka yang menyayangi saya.
“Apa yang saya lakukan bukan perbuatan terpuji dan saya sepatutnya memberi contoh lebih baik terutama buat anak-anak saya,” kata Nia sambil menangis di hadapan media.
Suaminya, Ardiansyah Bakrie turut menyerah diri sejurus Nia ditahan polis dan mengakui sudah lama menghisap syabu secara haram di kediaman mereka.
Mereka didakwa melanggar Pasal 127 Undang-Undang Nombor 35 Tahun 2009 bahagian Narkotik, dengan hukuman maksimum empat tahun penjara.- Agensi


Pemuda habis ikhtiar, mohon bantuan di kitajaga.co
Oleh MOHD RASDAN AHMAD

10 Julai 2021, 8:47 pm
PETALING JAYA – Mungkin sudah habis ikhtiar, seorang pemuda bernama Muhamad Aizat sanggup menggunakan aplikasi kitajaga.co menggangkat bendera putih untuk meminta bantuan dengan orang ramai.
Satu perkongsian oleh @NinaRuzlan di laman sosial Twitter menjelaskan, dia baru sahaja melihat aplikasi tersebut dan terus menjumpai hantaran meminta bantuan yang dilakukan oleh pemuda terbabit.
“Baru je tengok-tengok sekeliling Shah Alam da I found this di aplikasi inis. Ya Allah macamana nak tolong ya, terkedu,” ciapnya hari ini.
Perkongsian tersebut menyaksikan Muhamad Aizat meminta bantuan tempat tinggal dan menyatakan dia sudah hilang punca pendapatan hampir setahun manakala sudah sembilan bulan tidur di dalam kereta di sekitar Hospital Shah Alam.
“Wang simpanan saya sudah habis untuk menampung perbelanjaan saya dan tiadk mampu untuk menyewa bilik. Saya harap ada insan yang mampu untuk beri saya penginapan sehingga pandemik berakhir.
“Saya sudah tidak tak larat berpanas hujan dalam kereta dan menumpang mandi di Hospital Shah Alam pada sebelah malam,” ujar pemuda tersebut. K! ONLINE.

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Berebut ikan, sayur percuma
Oleh DIYANATUL ATIQAH ZAKARYA

10 Julai 2021, 8:40 pm
ALOR GAJAH – Bekalan 400 kilogram ikan dan sayur yang diedarkan secara percuma oleh sbeuah badan guaman licin dalam tempoh 90 minit apabila diserbu 100 penduduk di Masjid Tanah di sini hari ini.
Pemberian barangan basah itu bermula pada pukul 8 pagi.
Seorang penduduk, Zamry Mohd. Ani, 39, berkata, dia tidak sangka akan diberikan sebanyak 20 ekor ikan kembung dan pelbagai jenis sayur ketika datang mengambil bekalan tersebut untuk keluarganya di Taman Bidara Permai.
“Saya hanya bekerja sebagai anggota Jabatan Sukarelawan Malaysia dan menanggung enam ahli keluarga lain termasuk ibu serta bapa mentua yang menghidap strok.
“Jadi apabila dapat bantuan infak seperti ini, saya sangat bersyukur. Bekalan yang diberi ini banyak, cukup untuk seminggu bagi kami sekeluarga,” katanya.
Seorang ibu tunggal, Rohani hamzah pula berkata, dia membawa pulang kira-kira sekilo ikan kembung dan sayur sawi untuk dijadikan menu makan tengah hari 11 ahli keluarga.

“Keluarga kami besar dan perbelanjaan barang basah memang agak tinggi, tidak sangka hari ini ada pihak yang berbesar hati memberikan barang basah, dapatlah kami berjimat-cermat,” katanya.
Sementara itu, penganjur, Muhammad Affande Hassan, 31, berkata, pihak syarikat menginfakkan masing-masing 200 kilogram ikan dan sayur untuk menampung keperluan harian penduduk di kawasan itu.
“Kami terpanggil untuk memberikan sedikit sumbangan bekalan makanan selepas pihak kerajaan mengumumkan pelaksanaan total lockdown.
“Jadi, kami infakkan sebanyak 400 kilogram barang basah dan lebih 100 penduduk telah datang secara pandu lalu untuk mengambil bekalan diperlukan mengikut jumlah seisi rumah,” katanya menambah kesemua barangan infak itu habis dalam masa kurang 1 jam 30 minit.
Katanya, selain pandu lalu, bekalan barang basah itu turut dihantar ke beberapa rumah penduduk yang dikenal pasti memerlukan bantuan, namun mempunyai masalah untuk bergerak. -K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Bapa nafi berita tular anak cedera tertekan PdPR
Oleh DIYANATUL ATIQAH ZAKARYA

10 Julai 2021, 8:54 pm
MELAKA – Polis mengesahkan menerima laporan dibuat oleh bapa kanak-kanak lelaki yang kisahnya tular di laman sosial Facebook dikatakan cuba menggantung diri akibat tertekan dengan sesi Pengajaran dan Pembelajaran di Rumah (PdPR).
Ketua Polis Daerah Melaka Tengah, Asisten Komisioner Afzanizar Ahmad berkata, lelaki berusia 40 tahun itu telah membuat laporan di Balai Polis Bukit Baru pada pukul 3.45 petang tadi.
Afzanizar Ahmad
Katanya, mengikut laporan dibuat, bapa kanak-kanak berusia 12 tahun itu mendakwa anaknya dimasukkan ke Hospital Melaka kerana tercedera ketika membetulkan tali buaian di hadapan rumah mereka di Bukit Katil.
“Pihak polis ada menerima laporan yang dibuat oleh bapa kanak-kanak tersebut menafikan berita tular mendakwa anaknya yang berusia 12 tahun telah dimasukkan ke hospital selepas bertindak di luar jangkaan.
“Kanak-kanak tersebut dimaklumkan mengalami kecederaan selepas terjatuh ketika ingin membetulkan tali buaian di hadapan rumahnya,” katanya ketika dihubungi di sini, hari ini.
Mengulas lanjut, beliau berkata, pengadu juga mengakui gambar tular anaknya di wad hospital itu telah dirakamkan sendiri olehnya sebelum disebarkan individu tidak bertanggungjawab.

Katanya, kes disiasat mengikut Seksyen 500 Kanun Keseksaan kerana memfitnah dan Seksyen 233 Akta Komunikasi dan Multimedia 1998.
Terdahulu, tular di Facebook hari ini mendakwa seorang kanak-kanak lelaki cuba menggantung diri di sebatang pokok kerana tertekan dengan PdPR sebelum diselamatkan oleh penghantar makanan yang kebetulan melalui kawasan itu.-K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Lagu ‘Demi Malaysia’ bakar semangat atlet ke Olimpik Tokyo 2020
Oleh MUHAMMAD ZUHAILY BADLISHAH

10 Julai 2021, 8:48 pm
KUALA LUMPUR – Kementerian Belia dan Sukan memperdengarkan secara rasmi lagu bertajuk ‘Demi Malaysia’ dinyanyikan tiga artis popular tanah air, Datuk Awie, Jaclyn Victor dan Naim Daniel kepada rakyat Malaysia hari ini.
Pemilihan ketiga-tiga artis itu berdasarkan keunikan suara yang bersesuaian dengan konsep gubahan lagu selain populariti mereka dalam kalangan rakyat Malaysia.
Demi Malaysia diilhamkan daripada semangat juang barisan atlet negara yang bakal beraksi pada Sukan Olimpik 2020 di Tokyo, Jepun bermula 23 Julai 2021 ini.
Lagu ciptaan Zimi dan lirik oleh Jerry itu juga menjadi sorakan pembakar semangat mengiringi para atlet negara menghadapi Sukan Paralimpik 2020 di Tokyo berlangsung 24 Ogos hingga 5 September depan.
Menteri Belia dan Sukan, Datuk Seri Reezal Merican Naina Merican berkata, komposisi lagu Demi Malaysia itu merupakan manifestasi iltizam dan semangat seluruh rakyat Malaysia yang sentiasa mendahulu kepentingan negara.
Reezal turut merakamkan penghargaan kepada komposer, penulis lirik dan barisan penyanyi yang menghidupkan jiwa lagu tersebut dan pada masa sama menghargai sokongan Ultras Malaya bersama-sama membangkitkan semangat rakyat Malaysia. – K! ONLINE


Tikam isteri sebab cemburu sebelum bunuh diri
Oleh MOHD SYALMIZI HAMID

10 Julai 2021, 9:00 pm
SEBERANG PERAI – Seorang lelaki warga emas menikam isterinya dengan sebilah pisau sehingga mati sebelum menggantung diri dalam kejadian di rumah mereka di Taman Kimsar, Prai di sini hari ini.
Kejadian berkenaan disedari oleh anak lelaki pasangan itu berusia 28 tahun ketika pergi ke rumah berkenaan kira-kira pukul 3 petang apabila mendapati kedua-dua orang tuanya dalam keadaan tidak sedarkan diri.
Ketua Jabatan Siasatan Jenayah negeri, Senior Asisten Komisioner Rahimi Ra’ais berkata, pasangan itu dipercayai berselisih faham sebelum wanita tersebut disyaki ditikam oleh suaminya.
“Polis yang tiba di lokasi kejadian mendapati wanita berusia 54 tahun itu dalam keadaan berlumuran darah di atas katil, manakala suaminya berusia 65 tahun ditemui mati tergantung di bahagian dapur.
“Siasatan lanjut mendapati tiga kesan tikaman pada dada, leher dan perut mangsa wanita, manakala sebilah pisau turut ditemui di dalam bilik tempat mayat wanita ditemui,” katanya kepada pemberita hari ini.
Rahimi berkata, siasatan mendapati kejadian berpunca dipercayai akibat perasaan cemburu dan perselisihan faham pasangan berkenaan.

Beliau berkata, mayat kedua-dua mangsa dihantar ke Hospital Seberang Jaya di sini bagi urusan bedah siasat.
Kes disiasat mengikut Seksyen 302 Kanun Keseksaan. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Kopi kurangkan risiko jangkitan Covid-19
Oleh KOSMO!

10 Julai 2021, 8:30 pm
LONDON – Satu kajian mendapati individu yang minum secawan kopi pada setiap hari mampu mengurangkan risiko dijangkiti virus Covid-19 sebanyak satu persepuluh, lapor portal berita MailOnline semalam.
Berdasarkan data terkumpul seramai 40,000 penduduk dewasa Britain, saintis-saintis berpendapat minuman tersebut mampu melindungi diri daripada virus korona.
Mereka percaya ia mengandungi bahan kimia yang dapat meningkatkan kesihatan serta boleh menguatkan sistem imunisasi.
Kajian tersebut turut mendapati hidangan sayur-sayuran juga mempunyai kesan yang serupa.
Bagaimanapun, teh dan buah-buahan didapati kurang berkesan untuk mengurangkan risiko dijangkiti Covid-19.
Manakala, daging yang telah diproses seperti sosej meningkatkan risiko untuk seseorang mengalami sakit yang teruk. – AGENSI


Penerima vaksin minta sediakan bubur kacang di pusat vaksinasi
Oleh KOSMO!

10 Julai 2021, 8:00 pm
JAKARTA – Permintaan seorang penerima vaksin yang mahukan bubur kacang disediakan di pusat vaksinasi selepas selesai menerima suntikan menjadi tular di media sosial, lapor laman berita Liputan 6 semalam.
Permintaan tersebut adalah daripada seorang netizen kepada pusat vaksinasi Tentera Nasional Indonesia (TNI) Angkatan Udara (AU).
“Tolong admin sediakan bubur kacang hijau ya selepas habis divaksin, terima kasih,” demikian kenyataan netizen tersebut yang ditulis di akaun rasmi TNI AU.
Permintaan tersebut dibalas dengan gurauan daripada pemilik akaun rasmi TNI AU dengan menyebut program imunisasi tersebut bukanlah untuk kanak-kanak.
“Maaf, ini program vaksinasi Covid-19, bukan program imunisasi kanak-kanak,” tulis pemilik akaun itu.
TNI AU menjalankan program vaksinasi di beberapa buah lokasi dan baru-baru ini, ia diadakan di Terminal Ketibaan 1A Lapangan Terbang Antarabangsa Soekarno-Hatta, Tangerang.

Program vaksinasi di situ dijalankan selama dua hari bermula semalam sehingga hari ini. -Agensi


Skyline baru beli ‘cium’ pokok
Oleh MOHD RASDAN AHMAD

10 Julai 2021, 7:53 pm
PETALING JAYA – “Harga dekat RM200,000 tu, ke pokok juga kau tala,” salah satu komen orang ramai apabila menyaksikan satu hantaran di Facebook berkenaan kemalangan tragis sebuah kereta sport idaman ramai hari ini.
Dalam hantaran melalui perkongsian di laman Facebook Darwin Raj, Kereta Nissan Skyline GTR R34 itu dikatakan baru sahaja dibeli oleh pemiliknya tidak sampai satu jam.
Kemalangan kereta berwarna biru itu juga didakwa tidak disengajakan oleh orang tengah ketika ingin membawa kenderaan tersebut kepada pemilik baru.
Difahamkan lokasi kemalangan dikatakan berlaku di sebuah lokasi di Johor Bahru petang tadi.
Perkongsian tersebut mendapat pelbagai reaksi oleh orang ramai antaranya, pemegang akaun dengan nama Izwan EZ berkata kemungkinan pemandu terbabit teruja dan terkejut dengan kelajuan kereta tersebut.
“Mungkin dia tak pernah rasa stereng kereta sport macam tu sebelum ini, sekali tekan pedal minyak pergi dia lain macam. Ke pokok juga dia singgah,” ujarnya.

Seorang lagi pengguna Facebook, Mad Nakal pula berkata, “kalau nak rugi dalam masa singkat pun boleh, jenuh pemandu tu fikir apa nak jawab dengan pemilik kereta itu selepas ini,” katanya. – K! ONLINE.
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Umat Islam sambut Aidiladha 20 Julai ini
Oleh NUR HUDA MUSA

10 Julai 2021, 8:57 pm
KUALA LUMPUR – Umat Islam di negara ini akan menyambut Aidiladha pada 20 Julai (Selasa).
Pengumuman itu disampaikan oleh Penolong Setiausaha Majlis Raja-Raja, Mohd. Aseral Jusman menerusi Radio Televisyen Malaysia (RTM) tadi.
“Bagi menyempurnakan titah perintah Seri Paduka Baginda Yang di-Pertuan Agong, setelah diperkenankan oleh Duli-Duli Yang Maha Mulia Raja-Raja, maka dengan ini saya bagi pihak Penyimpan Mohor Besar Raja-Raja, mengisytiharkan bahawa 1 Zulhijah 1441 Hijrah ialah pada 11 Julai 2021 Masehi.
“Oleh yang demikian, Hari Raya Korban (10 Zulhijah) bagi negeri-negeri di seluruh Malaysia ditetapkan pada hari Selasa, 20 Julai 2021,” katanya. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392

Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Microsoft bayar bonus semasa pandemik
Oleh KOSMO!

10 Julai 2021, 6:00 pm
WASHINGTON – Syarikat gergasi teknologi  Microsoft akan membayar  bonus pandemik berjumlah AS$1,500 (RM6,285) kepada semua pekerjanya di Amerika Syarikat dan antarabangsa, lapor laman berita Metro UK kelmarin.
Memo kepada staf yang dilihat oleh laman web teknologi The Verge itu menyatakan, semua pekerja berjawatan bawah naib presiden korporat dan mula bertugas di firma tersebut sebelum 31 Mac tahun ini layak menerima bonus itu.
Petugas syarikat milik Microsoft seperti LinkedIn, GitHub dan ZeniMax bagaimanapun tidak akan menerima bonus tersebut yang dianggarkan The Verge berjumlah AS$200 juta (RM838 juta).
Ketua pegawai Microsoft, Kathleen Hogan mengumumkan bayaran dalam memo itu adalah sebagai ‘pengiktirafan tahun fiskal yang unik dan mencabar yang baru saja diselesaikan oleh Microsoft.’
Beberapa firma besar mengumumkan faedah berkaitan pandemik sejak beberapa bulan lalu termasuk hadiah wang tunai berjumlah AS$2,085 (RM8,737) kepada petugas barisan hadapan oleh syarikat telekomunikasi BT dan cuti seminggu oleh syarikat aplikasi pacaran Bumble.
Seperti kebanyakan firma teknologi lain, Microsoft menyaksikan peningkatan pendapatan ketika wabak Covid-19 dengan peningkatan penggunaan platform Teams.

Ini adalah masa yang sibuk bagi syarikat itu, yang merancang untuk melancarkan sistem operasi generasi berikutnya iaitu Windows 11 dalam beberapa bulan akan datang.
Microsoft melancarkan perisian baru bulan lalu yang menurutnya ‘lebih sederhana’ daripada sistem Windows 10 dalam acara maya. -Agensi


Ezad Lazim, isteri dihubungi polis, dakwa dera anak
Oleh MOHAMMAD SHAHEMY AZMI

10 Julai 2021, 7:21 pm
PETALING JAYA – Gara-gara salah faham, isterinya kepada penyanyi Ezad Lazim telah dihubungi pihak polis selepas menerima laporan bahawa dia dan juga suaminya telah mendera anak bongsu mereka, Putera Muhammad Darwish, 6, sehingga mengalami kecederaan di kepala.
Menurut Ezad atau nama penuhnya Mohd Rohaizad Mohd Lazim, 41, dia tidak tahu siapa yang membuat laporan kepada pihak polis atas tuduhan mendera anak, namun yang pasti perkara itu hanya salah faham sahaja.
“Assalamualaikum. Saya pun tidak sangka isteri saya dapat panggilan daripada pihak berkuasa. Katanya dapat laporan tentang kami telah melakukan penderaan terhadap anak kami.
“Sebabnya semakam tular video dan gambar anak lelaki kami mengalami pendarahan yang banyak di kepalanya. Seperti yang telah saya maklumkan semalam dalam media sosial, bahawa anak saya bergaduh sesama sendiri (dengan anak sulung),” kata Ezad.
Menerusi hantaran video yang dimuat naik dalam Instagramnya, bekas vokalis kumpulan Exist itu turut memohon maaf dan mengakui kecuaian dia bersama isterinya, Nor Azeana Ramli dalam menjaga anak-anak.
“Saya dan isteri ingin memohon maaf atas kecuaian kami menjaga anak-anak sehingga terjadi perkara seperti ini (pergaduhan).

“Kadang-kadang kami terlepas pandang perkara sebegini bila berada di rumah,” ujarnya.
Pada masa sama, pelantun lagu Jesnita itu berkata bahawa dia bersama isteri tidak keberatan untuk disoal siasat dan sedia memberikan kerjasama dengan pihak berkuasa berhubung laporan polis yang telah dibuat terhadapnya.
“Kami sedia bekerjasama. Moga video ini dapat menjelaskan serba sedikit tentang apa sebenarnya yang berlaku,” katanya.
Semalam Ezad berkongsi gambar anaknya Darwish sedang menerima rawatan akibat cedera di kepala selepas dipukul kakaknya, Puteri Rania Keisha, 9, dengan penyangkut baju.
Menceritakan semula kejadian tersebut, Ezad memaklumkan bahawa ketika kejadian, dia berada di ruang tamu manakala isterinya sedang memasak di dapaur dan anak-anak di bilik tingkat atas.
Ekoran kejadian tersebut, Darwish telah dikejarkan ke Hospital Putrajaya untuk rawatan dan doktor memaklumkan luka yang dialaminya hanya kecil dan tidak perlu dijahit. -K! ONLINE


Sektor peruncitan, pengedaran diseru daftar RIVAC
Oleh MOHD AZLI ADLAN

10 Julai 2021, 6:49 pm
HULU TERENGGANU – Kementerian Perdagangan Dalam Negeri dan Hal Ehwal Pengguna (KPDNHEP) memohon pemain industri sektor peruncitan dan pengedaran di seluruh negara agar segera mendaftar dengan Program Vaksinasi Industri Peruncitan (RIVAC).
Timbalan Menteri KPDNHEP, Datuk Rosol Wahid berkata, langkah tersebut bertujuan memastikan kira-kira 500,000 pekerja dalam kedua-dua sektor berkenaan di seluruh negara dapat menerima manfaat vaksinasi Covid-19 apabila RIVAC dilancarkan pada 26 Julai ini.
“Pengusaha yang terlibat dalam sektor peruncutan dan pengedaran di bawah KPDNHEP telah merayu dari awal lagi untuk diberi (keutamaan) divaksin (Covid-19).
“Mereka juga barisan hadapan yang berisiko (tinggi) kerana sentiasa berhadapan dengan masyarakat. Alhamdulillah, permohonan tersebut telah diluluskan kerajaan,” katanya ketika ditemui selepas memantau program Outreach Vaksinasi Hulu Terengganu di sini hari ini.
Rosol berkata, setakat ini, seramai 1,162 pekerja dalam sektor peruncitan dan pengedaran di seluruh negara telah dijangkiti Covid-19 dan ia menyebabkan operasi perniagaan terlibat seperti pasar raya terpaksa ditutup.
Oleh itu, beliau berkata, RIVAC juga bertujuan memastikan proses vaksinsasi dalam kalangan pekerja sektor itu dilakukan secara teratur dan sistematik.

Kosmo! Online semalam melaporkan KPDNHEP akan melancarkan Program Vaksinasi Industri Peruncitan (RIVAC) untuk pekerja sektor tersebut mulai 26 Julai ini.
Menteri KPDNHEP, Datuk Seri Alexandar Nata Linggi berkata, pihaknya menganggarkan 31,000 pekerja barisan hadapan sektor peruncitan dari sekitar Kuala Lumpur dapat divaksin sejajar dengan Program Imunisasi Covid-19 Kebangsaan (PICK). – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Bakul makanan untuk 1,000 keluarga
Oleh KOSMO!

10 Julai 2021, 7:28 pm
KUALA LUMPUR – Pemaju hartanah Kumpulan JL99 memperuntukkan RM300,000 untuk menyediakan bakul makanan kepada 1,000 keluarga yang terjejas akibat Covid-19 sebagai memenuhi program tanggungjawab sosial korporat mereka.
Pengerusinya, Datuk Seri Jeff Lee berkata, mereka akan menyediakan barangan keperluan asas dan wang yang diberikan secara pandu lalu kepada mereka yang memerlukan dan berkelayakan sahaja.
Katanya, kaedah tersebut dapat menjaga prosedur operasi standard (SOP) selain menjamin kesihatan dan keselamatan penerima berkenaan.
“Setiap keluarga akan menerima pakej prihatin, mengandungi barangan keperluan asas seperti beras, gula, minyak dan pelitup muka bernilai RM200 serta wang RM100.
“Mereka yang dipilih itu adalah yang tinggal dalam lingkungan tiga kilometer dari Galeri Jualan Residensi 99 di Taman Wahyu, Kepong. Program itu akan berlangsung mulai 10 hingga 24 Julai ini,” katanya di sini.
Tambahnya, mereka yang layak dengan kriteria ditetapkan boleh membuat pendaftaran di pusat jualan. Mereka yang terpilih akan dihubungi untuk mengambil bakul makanan itu.

Sehubungan itu, Lee meminta mana-mana individu yang memerlukan bantuan atau mengetahui mana-mana keluarga yang memerlukan bantuan, boleh layari sosial media Facebook JL99 Group untuk maklumat lanjut.- K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Kerajaan PN masih sah – Takiyuddin
Oleh ROHANA MOHD. NAWI

10 Julai 2021, 7:50 pm
KOTA BHARU – Kedudukan kerajaan Perikatan Nasional (PN) masih lagi sah mengikut perundangan negara meskipun UMNO menarik sokongan terhadap Perdana Menteri, Tan Sri Muhyiddin Yassin.
Menteri di Jabatan Perdana Menteri (Parlimen dan Undang-undang), Datuk Seri Takiyuddin Hassan, berkata perkara tersebut telah dinyatakan dengan jelas oleh penasihat undang-undang iaitu Peguam Negara, Tan Sri Idrus Harun sebelum ini.
Katanya, kerajaan sudah memohon pandangan Peguam Negara beberapa hari lalu dan telah memberi pencerahan dari sudut perundangan, bahawa kerajaan yang ada sekarang adalah sah dalam perlembagaan dan undang-undang.
“Jadi, urusan kerajaan berjalan seperti biasa. Saya tidak mahu komen banyak, tetapi kenyataan peguam negara itu jelas bahawa yang menentukan sebuah kerajaan itu adalah ahli-ahli parlimen.
“Setakat ini, kerajaan maklum bahawa tiada seorang pun lagi ahli parlimen yang menarik diri daripada menyokong kerajaan mengikut undang-undang,”katanya.
Beliau berkata demikian kepada pemberita selepas menyampaikan bantuan bakul makanan menerusi Pakej Pemulihan Perlindungan Rakyat dan Pemulihan Ekonomi (Pemulih) di Kampung Tanjung Chat di sini hari ini.

Hadir sama, Ahli Dewan Undangan Negeri (ADUN) Tanjong Mas, Rohani Ibrahim.
Sebelum ini, Majlis Kerja Tertinggi (MKT) UMNO secara sebulat suara memberi keputusan untuk tidak menjalankan kerjasama bersama Perdana Menteri. -K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Dapat wang setiap kali buang air besar
Oleh KOSMO!

10 Julai 2021, 7:30 pm
SEOUL, KOREA SELATAN – Seorang profesor sebuah universiti di Korea Selatan mencipta tandas mesra alam yang membolehkan pengguna mendapatkan wang digital setiap kali mereka membuang air besar, lapor akhbar The Sun semalam.
Tandas yang digelar BeeVi itu dihubungkan kepada sebuah makmal yang mengumpul najis manusia seterusnya menukarkan bahan kumuhan tersebut kepada tenaga dalam bentuk biogas.
Tandas itu menggunakan pam vakum yang membawa najis ke sebuah tangki bawah tanah.
Apabila berada di dalam tangki, mikroorganisma akan meleraikan najis manusia dan menukarkannya kepada gas metana.
Metana itu kemudiannya akan digunakan sebagai bahan bakar untuk pelbagai tujuan termasuk memasak.
Menurut Profesor Cho Jae-weon dari Institut Sains dan Teknologi Kebangsaan Ulsan, najis amat berharga dalam penghasilan tenaga dan baja. Justeru, beliau meletakkan nilai tersebut dalam kitaran ekologi.

“Sebelum ini, saya hanya menganggap najis adalah suatu bahan buangan yang kotor, namun kini ia merupakan sesuatu yang berharga,” katanya.
Tambah Jae-weon, setiap individu normal menghasilkan kira-kira 500 gram najis sehari, dan bahan buangan itu boleh ditukarkan kepada gas metana dengan kapasiti 50 liter.
“Jumlah itu dilaporkan boleh menggerakkan kereta sejauh 1.2 kilometer,” ujarnya.
Dalam pada itu, pelajar yang menggunakan tandas BeeVi boleh menebus wang digital sebanyak 10 Ggool sehari.
Jumlah itu boleh digunakan untuk membeli kopi, mee segera atau buah-buahan. – AGENSI


Tiga lokaliti di Sabah dikenakan PKPD
Oleh MOHD RASDAN AHMAD

10 Julai 2021, 7:12 pm
PETALING JAYA – Kerajaan bakal melaksanakan Perintah Kawalan Pergerakan Diperketat (PKPD) di tiga lokaliti berbeza di Sabah bermula 12 Julai ini.
Timbalan Perdana Menteri, Datuk Seri Ismail Sabri Yakob berkata, pelaksanaan PKPD di tiga lokaliti tersebut berdasarkan berlakunya peningkatan kes dalam tempoh singkat dan kadar kebolehjangkitan yang tinggi di lokasi terlibat.
“Tiga lokaliti tersebut adalah; QL Farm Membalua, Tawau, Kampung Pikat Bongawan, Papar serta tiga lokaliti di Kota Kinabalu iaitu Kampung Suang Parai, Taman Kingfisher Sulaman dan Bandaran Berjaya.
“Pelaksanaan PKPD ini akan berkuatkuasa selama 14 hari bermula 12 Julai hingga 25 Julai nanti,” jelasnya melalui satu kenyataan sebentar tadi. – K! ONLINE.
Jika anda mengalami kemurungan dan tekanan hubungi:
MHPSS di 03-29359935 atau 014-3223392

Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Kucing terselamat daripada runtuhan kondominium
Oleh KOSMO!

10 Julai 2021, 7:00 pm
MIAMI, Florida – Seekor kucing yang tinggal di tingkat sembilan sebuah bangunan kondominium di Florida yang runtuh dua minggu lalu,  ditemui selamat dan kembali ke pangkuan tuannya, lapor akhbar New York Post semalam.
Kucing hitam bernama Binx itu dikesan berlegar-legar berhampiran runtuhan menara Champlain Towers South di Surfside malam kelmarin dan dibawa kepada  pertubuhan amal, Kitty Campus.
“Haiwan adalah sebahagian daripada ahli keluarga dan ini merupakan satu keajaiban.
“Di tengah kesedihan ini, kami mengaharapkan ada berita baik seperti individu atau haiwan yang terselamat,” kata Maria Gaspari yang merupakan rakan kepada keluarga yang memelihara kucing tersebut.
Akhbar Miami Herald melaporkan, Binx merupakan kucing peliharaan keluarga Gonzalez yang menetap di unit 904 kondominium tersebut.
Angel Gonzalez dan anak perempuannya, Deven antara mangsa  pertama diselamatkan daripada sisa runtuhan dan dimasukkan ke hospital. Kakak Deven, Tayler Gonzalez tiada di rumah semasa kejadian manakala bapanya, Edgar Gonzalez masih hilang.

Bagaimana kucing itu terselamat masih tidak diketahui namun ikhtiar hidupnya memberikan keluarga Gonzalez harapan.
“Apa yang kami perlukan dalam tragedi ini adalah secebis harapan dan hari ini (Khamis) merupakan antara hari yang paling menakjubkan,” kata pengasas Kitty Campus, Gina Nicole Vlasek dalam satu hantaran di Facebook. – Agensi